Problemi zbog bahatosti vozača | Regionalne\nVest: Problemi zbog bahatosti vozača\nProblemi zbog bahatosti vozača\nČlanovi veća diskutovali su nedavno o stanju bezbednosti saobraćaja na teritoriji koceljevačke opštine. Prilikom razmatranja izveštaja za prvih šest meseci 2021. kritike su uglavnom bile usmerene ka bahatim vozačima koji se bez ikakvog obzira zaustavljaju u neposrednoj blizini raskrsnica ili na pešačkim prelazima čime utiču na smanjenu preglednost drugih učesnika u saobraćaju, parkiraju automobile na zelenim površinama. Neretko se, kažu, nepropisno zaustavljaju i na kolovozu i to baš pored znaka za zabranjeno zaustavljanje i parkiranje.\nPovećana frekventnost saobraćaja, ponašanje svih učesnika u saobraćaju i kršenje propisa posebno je aktuelno u periodu početka nove školske godine u zonama škola od kojih se neke nalaze i na državnim putevima što za đake predstavlja dodatnu vrstu opasnosti.\n– U vezi aktivnosti vezanih za početak školske godine mi smo već počeli da sagledavamo saobraćajnu signalizaciju u zonama škola. Kao i svake godine dogovaramo se sa nadležnim odeljenjima u lokalnoj samoupravi, sagledavamo stanje na terenu, gde fale znakovi i u hodu rešavamo te probleme. Saobraćajni znakovi su uredni i mislim da su postavljeni u skladu sa pravilnikom. Što se tiče parkiranja bilo je problema zbog velike frekventnosti saobraćaja, postoje znakovi, ali je prisutna i nekultura vozača. Trudili smo se do sada da bar taj dolazak u školu od sedam do osam ujutru bude pokriven sa prisustvom policijske patrole, kao i period odlaska đaka. Od avgusta meseca pa kroz ceo septembar aktuelna je tzv.akcija Škola gde su nam sve snage usmerene na objekte škole, na dolazne pravce, na odlazak kući - rekao je predstavnik PS Koceljeva i zamenik predsednika Saveta za bezbednost saobraćaja Dejan Živanović koji je ukazao na potrebu novog osvežavanja i farbanja pešačkih prelaza, posebno u zonama škola.\nOn se složio sa konstatacijom predsednika opštine Dušanom Ilinčićem da će ova lokalna samouprava, u cilju zaštite pešaka, biti primorana da kod svakog pešačkog prelaza postavi ležećeg policajca. Živanović je takođe sugerisao da bi trebalo razmisliti i o uvođenju naplate parkinga i zoniranju Koceljeve, posebno u centralnim ulicama, jer je činjenica da ima dovoljno parking mesta ali da su vozači naviknuti, kako kaže, da svoje svoje vozilo parkiraju baš ispred objekta u koji žele da idu.\nOva sugestija ipak nije naišla na odobravanje kod pojedinih članova veća koji su postavili pitanje dosadašnjeg obima naplate kazni za kršenje propisa, te da je neophodno iscrpeti sva sredstva i analizirate njihove efekte pre nego što se odluči za zoniranje Koceljeve i uvođenje naplate parkiranja.\n– Svake godine na temu o stanju bezbednosti saobraćaja pričamo najmanje dva puta. Ovaj izveštaj treba da ukaže na trenutno stanje sa jasno izdvojenim problemima, najvažnijim realizovanim aktivnostima kao i planiranim koji će biti realizovani u narednom periodu. Ako uporedimo podatke za prvih šest meseci ove godine sa onima iz istog perioda prošle jasno je da je 2021.bilo manje saobraćajnih nezgoda i što je najvažnije, nije bilo poginulih, za razliku od prošle kada je bilo dvoje poginulih od januara do juna. Za prvih šest meseci tekuće godine imali smo ukupno 11 nezgoda od kojih su dve sa teškim telesnim povredama i pet nezgoda sa licima koja su zadobila lakše telesne povrede, dok poginulih, na našu sreću, nije bilo- napomenuo je načelnik nadležnog odeljenja u opštinskoj upravi Miodrag Tadić.\nKoceljeva Saobraćaj Automobili Policija


фебруар | 2021 | Eko-NEC Milisav PAJEVIĆ\nPčelari i JVP „Vode Vojvodine” sutra u Kuli sade 5.000 sadnica bagrema\nZaposleni u JVP „Vode Vojvodine” će sutra u 14 časova, u opštini Kula, zasaditi 5.000 novih sadnica bagrema.\nSadnja bagrema planirana je u okviru redovnog godišnjeg pošumljavanja, a realizovaće se na desnoj obali Velikog Bačkog kanala od Pontonskog mosta nizvodno ka Vrbasu.\nUz JVP „Vode Vojvodine” u ovoj akciji učestvuju i pčelarska društva iz Kule i Sivca.\nPored ovoga JVP „Vode Vojvodine” doniraće ove godine sadnice svakoj lokalnoj samoupravi koja za to iskaže interesovanje.\nIzvor: RTV/ Mirela Vasin\nU Beogradu postavljen bilbord sa senzorom za merenje zagađenja vazduha\nFoto: Kreni-Promeni @KPromeni\n-Iako je Irena Vujović dopisom načelno podržala aktivnosti tražimo konkretne i čvrste garancije. Da li će pluća pocrneti pre nego što ministarka Irena Vujović odgovori, upitano je u saopštenju koje je potpisao Manojlović.\nInicijativu Rešenje za zagadjenje pokrenuli su Udruženje za zaštitu ustavnosti i zakonitosti, Beogradska otvorena škola, „RES publica” Kragujevac, UG „Novi put” Kraljevo, „Protok 21” Smederevo, „Eko straža” Šabac, Udruženje penzionera Opštine Stari grad, „Društvo mladih istraživača”, „Kreni-Promeni” i Marina Pavlić, Mirjana Jovanović, Tatjana Avramović, Mina Vučinić, Snežana Šantić, Jovan Nešović, Ognjan Pantić, Aleksandar Drobnjak i Savo Manojlović.\nInicijativa za donaciju hrane „Tanjir po tanjir“\nPočela je sa radom prva digitalna platforma za donaciju hrane u Srbiji „Tanjir po tanjir“.\nIzvor: Program Ujedinjenih nacija za razvoj\nBesplatna radionica za decu i roditelje „Ptice oko nas”\nPovodom Međunarodnog dana divljih vrsta, EU info point Novi Sad organizuje besplatnu radionicu za decu i roditelje „Ptice oko nas” 3. marta od 19 časova.\nRadionica će biti održana putem zoom platforme i namenjena je deci uzrasta od 10 do 14 godina i njihovim roditeljima, starateljima, rođacima, prijateljima.\nRadionica će se sastojati od dva dela: edukativnog predavanja i praktične izrade hranilica za ptice od materijala za reciklažu.\nPrvi deo radionice će biti u formi predavanja, koje će učesnicima pružiti informacije o: vrstama ptica u Srbiji; njihovim staništima;\npovezanosti sa ljudima; načinu života u prirodi i u urbanim sredinama i još mnogo toga.\nDrugi deo radionice će biti posvećen izradi hranilica za ptice od reciklažnog materijala, poput plastičnih flaša i kutija, a prijavljenim učesnicima će biti poslat e-mail sa uputstvom šta je potrebno pripremiti pre radionice.\nUčesnicima radionice će biti objašneno i koja vrsta hrane je najbolja za ptice, a nakon radionice hranilice mogu okačiti u svom dvorištu, parku ili na neko drugo mesto na kojem će biti korisne pticama.\nRadionicu će voditi Dr Dimitrije Radišić, docent na Departmanu za biologiju i ekologiju Prirodno-matematičkog fakulteta Univerziteta u Novom Sadu i član Društva za zaštitu i proučavanje ptica Srbije.\nVlada Republike Srbije usvojila Predlog zakona o klimatskim promenama\nVlada Republike Srbije usvojila je na sednici održanoj 25. februara Predlog zakona o klimatskim promenama, čijom će se primenom uspostaviti sistem za smanjenje emisija gasova sa efektom staklene bašte (GHG) i obezbediti prilagođavanje na izmenjene klimatske uslove.\nPokrenut postupak protiv „Premium Čiken d.o.o Žitište“\nApelujem na sve da se odgovorno ponašaju prema životnoj sredini, jer je to u interesu svih nas. Želim da pohvalim brzu reakciju i timski rad republičke i pokrajinske inspekcije, koje su odmah po prijavi građana izašle na teren, utvrdile problem i pokrenule postupak, poručila je Vujović.\nPosađeno 95 stabala javora povodom 95 godina kompanije „Štil”\nU okviru akcije „Drvo za Beograd”, danas je u Brodarskoj ulici, u parku između mosta Gazela i Starog savskog mosta, kompanija „Štil” posadila 95 stabala javora povodom 95 godina postojanja ove kompanije.\n–Ovakve akcije imaju za cilj da se podigne kvalitet zelenog fonda Beograda i poboljša zelena infrastruktura u gradu. Želim da pozovem i druge društveno odgovorne kompanije da učestvuju u ozelenjavanju grada i sličnim akcijama. To mogu da učine na ovaj način u saradnji sa gradskim preduzećima ili preko aplikacije „Moje drvo za grad Beograd”, podsetio je Dejan Trifković.\n–Naša kompanija već 95 godina posluje poštujući te vrednosti. Podržavanjem akcije „Drvo za Beograd” želeli smo da obeležimo naš jubilej donacijom stabala. Zadovoljstvo nam je bilo da učestvujemo i u naše poslovanje uvedemo novu tradiciju sadnje novih sadnica svake naredne godine. Ovo je prilika da pozovemo i druge društveno odgovorne kompanije da se pridruže ovoj inicijativi koja za cilj ima unapređivanje kvaliteta života i životne sredine, kazao je Stanković.\nOdržan sastanak o unapređenju zaštite životne sredine i kvalitetu vazduha u Beogradu\nGradonačelnik Beograda prof. dr Zoran Radojičić sastao se danas u Starom dvoru sa stalnom koordinatorkom Ujedinjenih nacija Frensis Džejkob, predstavnicom Programa za razvoj Ujedinjenih nacija Fransin Pikap, kao i direktorom Svetske zdravstvene organizacije za Srbiju Marijanom Ivanušom.\nTema sastanka bilo je unapređenje zaštite životne sredine, unapređenje kvaliteta vazduha u Beogradu, kao i izazovi sa kojima se susreću lokalne samouprave na isteku prve godine od početka pandemije virusa korona u Srbiji.\nViše o ovom sastanku pročitajte ovde.\nBeograd predstavio akcione planove za zeleni grad (GCAP) i održivu energiju i klimu (SECAP)\nGradonačelnik Beograda prof. dr Zoran Radojičić prisustvovao je prezentaciji akcionih planova za zeleni grad (GCAP) i održivu energiju i klimu (SECAP). Gradonačelnik je tom prilikom istakao da su ovi strateški dokumenti osnov daljeg razvoja Beograda, a pre svega u smislu ekologije i razvoja životne sredine.\n–Beograd se infrastrukturno mnogo gradi, ali aspekt koji se tiče životne sredine je značajan koliko i celokupni infrastrukturni razvoj Beograda. Od industrijske revolucije pa do danas, pitanje energije jedno je od ključnih kada je reč o razvoju privrede i ekonomije. Poslednjih decenija, uz aspekt potrošnje i proizvodnje energije, pitanje ekologije i životne sredine je neodvojivo od te teme. Potpisivanjem Sporazuma gradonačelnika za klimu i energiju, obavezali smo se da do 2030. godine smanjimo emisiju ugljen-dioksida za 40 odsto, a do 2050. godine cela Evropska unija ima cilj da se ta emisija smanji na nulu. Zahvaljujem ljudima iz Grada, svim sekretarijatima i onima koji su bili uključeni u izradu ova dva plana, s obzirom na to da se pokazalo da postoji velika energija, znanje i interesovanje ljudi koji brinu o gradu – rekao je Radojičić.\n–Deo akcionog dokumenta tiče se i proizvodnje i racionalne potrošnje energije, što je izuzetno važno. Sa druge strane, tiče se i celokupnog strateškog planiranja razvoja Beograda na polju ekologije, podrazumevajući različite pravce i pitanja. Takođe, bavi se i tretmanom otpadnih voda i otpada uopšte, razvojem zelenih površina, kao i svim ostalim aspektima koji se tiču kvaliteta života jednog grada – kazao je prvi čovek prestonice.\n–Deo tog projekta je potpuna rekonstrukcija studentske poliklinike i studentskog stacionara, kao i izgradnja zgrade hitne pomoći i rekonstrukcija zgrade biblioteke. Razvijaćemo i našu privredu jer je to osnov za razvoj ekonomije putem „zelenih radnih mesta” i „zelene ekonomije”. Za mene je ovo jedan od najznačajnijih dokumenata na kojima Grad Beograd radi, s obzirom na to da trasira put ka pozicioniranju Beograda na mapi „zelenih gradova” u narednih deset godina. Na taj način ćemo popraviti kvalitet života naših sugrađana i stvoriti dobru osnovu da naša deca ostanu da žive ovde, ali i da žive u zdravijoj životnoj sredini i po svim evropskim standardima – objasnio je Radojičić.\n–Planovi će odrediti kakve će sve mere Grad uložiti za budućnost građana i dece, a obuhvataju mnoge aspekate razvoja Beograda. Ulaganja su jasno precizirana po prioritetima i fazama, a Evropska banka za obnovu i razvoj će biti tu uz Grad da finansira pojedinačne projekte. Beograd je član velike porodice „zelenih gradova”, kojih ima više od četrdeset – kazala je ona.\nKonsultant „Mott MacDonald”-a Dušan Savković održao je prezentaciju o akcionim planovima za zeleni grad (GCAP) i održivu energiju i klimu (SECAP), te ukazao na značaj, ali i razlike između ova dva dokumenta.\nPrezentaciji su prisustvovali i glavni urbanista Marko Stojčić, direktor JKP „Zelenilo – Beograd” Slobodan Stanojević i gradski sekretar za javni prevoz Jovica Vasiljević.\nTV emisija o posledicama najavljene urbanizacije Šodroša u Novom Sadu\nEmisija Marka Žvaka „Novi Sad na vodi” koja govori o posledicama najavljene urbanizacije Šodroša u Novom Sadu.


Bocan-Harčenko: Očekivan odgovor da Srpska sačuva ovlaštenja | Republika Srpska\nNaslovna Bosna i Hercegovina Bocan-Harčenko: Očekivan odgovor da Srpska sačuva ovlaštenja\nBocan-Harčenko: Očekivan odgovor da Srpska sačuva ovlaštenja\nRuski ambasador u BiH Aleksandar Bocan-Harčenko ocijenio je da se iz Sarajeva već nekoliko godina čuju pozivi da se eliminiše status Republike Srpske /RS/, te da je zbog toga očekivan odgovor iz Srpske da želi da sačuva ovlaštenja koja joj je dao izvorni Dejton.\n„Međunarodna zajednica uvijek je vršila velike pritiske na RS bez uravnoteženog stava kada je riječ o reagovanjima na zahtjeve za ukidanjem. RS je uvijek kriva i pod pritiskom. Pod pritiskom je u svemu uključujući i ustavnu reformu“, rekao je Bocan-Harčenko je za „Glas Srpske“.\nOn je istakao da je OHR više smetnja nego ključ rješenja u BiH, navodeći da miješanjem u unutrašnje stvari u BiH međunarodna zajednica sprečava dijalog.\nBocan-Harčenko je ocijenio da nema utemeljenja u stavu međunarodne zajednice da je RS kriva za odugovlačenje zatvaranja OHR-a, već da ne postoji želja za njegovim zatvaranjem.\nOn smatra da RS nije prekršila Dejtonski sporazum usvajanjem Zakona o državnoj imovini u Narodnoj skupštini RS. „To što je izglasano u RS je potpuno u skladu sa Dejtonom i nikakvo korišćenje `bonskih ovlašćenja` o ovom pitanju nije utemeljeno. I ovaj zakon, iako je izglasan, ostavlja mogućnost kompromisa“, dodao je Bocan-Harčenko.\nPrema njegovim riječima, za BiH je najvažnije da ima unutrašnju stabilnost, političku i ekonomsku, dobre korake razvoja i političku slogu.\n„Dejton je od BiH napravio decentralizovanu državu i poruke koje se šalju da BiH treba da bude centralizovana nisu svuda prihvaćene. Takve poruke više odgovaraju jednoj strani u BiH i ne odgovaraju drugima, pa stoga ne predstavljaju temelj za kompromis. Ako EU traži centralizaciju, onda se gubi ono najvažnije – politička stabilnost i budućnost. Takvim zahtjevima se pojavljuje rizik – destabilizacija“, dodao je Bocan-Harčenko.\nGovoreći o terorizmu u BiH, Harčenko je rekao da je jasno da taj problem postoji, te da bi međunarodna zajednica morala tome da posveti više pažnje i da rješava taj problem sa svim relevantnim faktorima vlasti na nivou BiH i entiteta.\nRuski ambasador očekuje da će predstojeći izbori u BiH proći u skladu sa demokratskim principima, navodeći da su rezultati na građanima BiH koji će odlučivati.\n„Što se tiče međunarodne zajednice, očekujem povećane aktivnosti poslije izbora i Rusija nema ništa protiv da bude dio tih aktivnosti, ali samo uz pretpostavku da se naši stavovi uvažavaju. Želim istaći da međunarodna zajednica ne smije u tim aktivnostima postati nikakav mentor koji će nametati rješenja. Međunarodna zajednica u svemu tome može samo pomoći i to svima jednako da bi se došlo do kompromisa“, dodao je Bocan-Harčenko.


Za projekte Udruženja četiri miliona dinara - juGmedia\nPredstavnici udruženja čiji su projekti odobreni na konkursu lokalne samouprave, potpisali su danas ugovore o realizaciji sa opštinom Vlasotince, a aktivnosti udruženja podržane su sa četiri miliona dinara, dok su zeleno svetlo dobila 34 projekta.\n„Pred vama je bio širok dijapazon tema od javnog interesa – od prevencije svih vrsta nasilja i diskriminacije, preko očuvanja tradicije, do promocije lepota vlasotinačkog kraja. Svi ti projekti doprinose jednoj dimenziji koja našim životima i našem mestu daje potrebnu raznovrsnost. Verujem da ćete realizacijom projekata doprineti pokretanju niza tema od javnog interesa u optini Vlasotince“, rekao je predsednik opštine Bratislav Petrović.\nOn je izrazio nadu da će dobitnici sredstava imati vremena da kvalitetno realizuju sadržaje, podsećajući da je korona „usporila“ mnoge aktivnosti i konkurse u prethodnom periodu.\nKonkurs je obuhvatio tri oblasti, kulturu, održivi razvoj i oblast socijalne zaštite, a o projektima su odlučivale tri komisije.\nKoordinator komisija koje su odlučivale o projektima Marinko Đorđević dodao je da je kandidovano 37 projekata, a da su tri odbijena.\n„Jedan je odbijen zbog neblagovremene prijave, drugi nije bio u skladu sa definisanim oblastima i nije imao iskazane troškove u budžetu, a treći nije prihvaćen jer je podrazumevao rekonstrukciju objekta koji je u vlasništvu opštine, a podnosilac projekta u trenutku konkurisanja nije imao osnov za korišćenje objekta“, rekao je Đorđević.\nBeogradski diler „pao“ u Pečenjevcu\nU kabini kamiona švercovao Kelvin Klajna, Pako Rabana, Diora…\nZbog velikog interesovanja produžena prijava za program „Moja prva plata“\nZbog velikog interesovanja poslodavaca i nezaposlenih osoba za učešće u programu „Moja prva plata“, definisani su novi rokovi po fazama realizacije…\nMladići iz Leskovca pritvoreni na mesec dana zbog 200 grama marihuane\nPripadnici Ministarstva unutrašnjih poslova u Leskovcu uhapsili su Đ. C. (20) i N. N. (20) nakon što je policija pretresom stanova koje koriste…


Evropski parlament: Sreder da napusti odbor Rosnjefta\nTanjug 19. maja 2022. 15:05\nBRISEL – Evropski parlament (EP) priprema rezoluciju na osnovu koje će nemački kancelar Gerhard Šreder biti stavljen na crnu listu, ako ne napusti odbor ruske državne naftne kompanije Rosnjeft, a to bi trebalo da ga odvrati i od preuzimanja vodeće pozicije u Gaspromu.\n„Obavljajući najviše funkcije u korporacijama povezanim sa Kremljom, bivši nemački kancelar Gerhard Šreder de fakto blisko sarađuje sa Rusijom“, izjavio je poslanik Markus Ferber, koji je pomogao u izradi rezolucije, prenosi Rojters.\nNacrt rezolucije, u kom se eksplicitno pominje i Karin Knajsl, bivša ministarka inostranih poslova Austrije za vreme vlade Sebastijana Kurca, podržale su četiri najveće političke grupe u skupštini EU.\nParlament „konstatuje da su neki bivši političari nedavno dali ostavke na svoje pozicije u ruskim firmama i zahteva da i drugi, kao što su Karin Knajsl i Gerhard Šreder, učine isto“, navodi se u dokumentu.\nRezolucija nema obavezujući karakter, ali predstavlja značajan pritisak na EU da deluje protiv evropskih političara koji se smatraju bliskim Kremlju.\nDo sada je EU zamrzla imovinu stotina oligarha i zvaničnika povezanih sa Kremljom, ali se uzdržala od sankcionisanja ljudi koji su na najvišim položajima u ruskim firmama.\nParlament poziva „da se spisak pojedinaca na meti sankcija EU proširi na evropske članove odbora velikih ruskih kompanija i na političare koji nastavljaju da primaju ruski novac“.\nPortparol Spoljnopolitičkog odeljenja EU nije komentarisao rezoluciju parlamenta, ali je naglasio da su za pojedinačne sankcije potrebni dokazi i podrška vlada svih 27 zemalja članica, navodi britanska agencija.


Sportske.net - Partizan - Da su svi gospoda kao Mačvan...\nPartizan - Da su svi gospoda kao Mačvan...\nPravi šok među pristalicama Partizana izazvala je današnja vest da je njihov dugogodišnji idol Dušan Kecman potražio pravdu na sudu po pitanju zaostalih zarada koje mu Partizan duguje još od 2012. godine. Šta o svemu ima da kaže trener Duško Vujošević...?\nNaime, Dušan Kecman je iz Trgovinskog suda dobio presudu u svoju korist, pa sada Partizan treba da mu isplati 14.000 evra.\nNa prvi pogled, olakšavajuća okolnost je činjenica da je Bogdan Bogdanović prodat Fenerbahčeu, pa je za očekivati da dug Kecmanu bude namiren od tih sredstava koja treba da stignu od Turaka, ali ono što crno-bele brine, jeste da Kecman nije jedini kome Partizan godinama već duguje.\nNa tom spisku igrača koji bi uskoro mogli da učine isto što i Kecman, nalaze se i Raško Katić, Miroslav Raduljica, Milan Mačvan, čak i Jaka Klobučar, koji nije ostavio gotovo nikakav bitniji trag u Partizanu, ali i on potražuje svoj zarađeni novac od šampiona Srbije.\nTrofejni trener crno-belih Duško Vujošević nije iznenađen vešću u vezi sa Kecmanovom tužbom, svestan takođe realne opasnosti da još nekoliko igrača može da povuče sličan potez.\n''Tačno je da je iz Trgovinskog suda stigla presuda zbog neizmirenih obaveza prema Kecmanu. Ali, nama preti i suspenzija zbog dugovanja prema Katiću, Raduljica je prolongirao zahtev za mesec dana, a još jednom moram posebno da se zahvalim Milanu Mačvanu, koji se od početka gospodski ponaša'', istakao je Vujošević, a prenose ''Novosti''.\nMožda i najteži slučaj je u vezi sa Jakom Klobučarom, prema kome je dug u međuvremenu narastao znatno više nego što je to bilo po ugovoru.\nMože li Bogdanov transfer biti rešenje za sve ove probleme koji su se godinama gomilali...?


Društvo Autor:Bojana Milovanović21. okt. 202117:33 > 17:45\nGrađani Srbije će od sledeće godine za putovanje u neku od zemalja EU morati da obezbede i dozvolu - "instant vizu" koja će koštati sedam evra.\nIz Brisela je saopšteno da bi, Evropski sistem za odobravanje putovanja (ETIAS) trebalo da postane kompletno operativan tokom 2022. godine nakon čega će oko 1,4 milijarde ljudi iz više od 60 zemalja, koje su do sada mogli slobodno da ulaze u Šengen zonu, biti primorani da apliciraju za ovu „ulaznicu“ ili kako je još nazivaju „putno odobrenje“, pre nego što krenu u bilo koju od zemalja EU.\nHoće li EU uvesti Srbiji vize\nOrban obilazio ogradu na granici: Srbija već trebalo da bude u EU i Šengenu\nTakva praksa već postoji u SAD, Kanadi, Australiji, dok sama ideja o uvođenju ETIAS-a datira još od 2016. godine, a bilo je najavljeno da će ceo sistem proraditi ove godine, ipak zbog pandemije početak primene je odložen.\nSistem bi trebalo da pomogne oko aktuelnih bezbednosnih, zdravstvenih i migracionih rizika. Nova pravila odnose se na ukupno 62 zemlje koje nisu članice EU, ali čiji građani mogu da putuju bez viza u Šengensku zonu.\nPored Srbije, na listi su , između ostalih, i Argentina, Brazil, Kanada, Japan, Meksiko, Novi Zeland, Ukrajina, Ujedinjeni Arapski Emirati i SAD.\nGrađani Srbije koji budu planirali putovanje u EU moraće da popune onlajn aplikaciju, koja, kako tvrde, ne oduzima više od desetak minuta vremena.\nU samoj aplikaciji unosiće se ličnh podaci o pasošu, navodi se i zemlja u koju se prvo putuje, podaci o eventualnom kriminalnom dosijeu, boravak u ratnim područjima, zabrane posete određenih zemalja.\nSvi podnosioci zahteva od 18 do 70 godina, moraće ovu uslugu da plate sedam evra, dok će ista biti besplatna za maloletne, a njihove podatke moraće da popunjavaju i šalju roditelji. Nekoliko minuta kasnije trebalo bi da na svoju mejl adresu stigne odgovor o prihvatanju zahteva za „instant vizu“ koja će važiti tri godine (svaki boravak do 90 dana) ili onoliko koliko vam važi aktuelni pasoš.\nPosedovanje „instant vize“ trebalo bi prvo da provere prevoznici koji saobraćaju iz „trećih zemalja“ ka zemljama Evropske unije, a kontrola će biti vršena i na samim graničnim prelazima.\nSa ovim dokumentom, kada jednom uđete u zemlju koju ste naveli kao prvu destinaciju, moći ćete da posetite i sve druge zemlje Evropske unije.\nJoš uvek se ne zna tačan datum kada će nova pravila stupiti na snagu, ali bi u svakom slučaju sistem trebalo da bude operativan tokom 2022. Poandemija koronavirusa po svemu sudeći neće uskoro biti odjavljena, pa vam ova instant viza neće biti jedini dovoljan papir.\nBonus video: Afere ruše EU lidere, kod nas ništa\n2022. ETIASeuinstant vize


Naš centar je potpisao ugovor na jednu sezonu sa novim turskim prvoligašem, uz mogućnost produžetka saradnje za još jednu godinu. Turk Telekom je trenutno jedna od moćnijih ekipa u Evropi, bar što se tiče finansijskih mogućnosti. Ove sezone nastupaće i u Evrokupu, po prvi put, a za protivnika će u grupi C, između ostalog, imati i Partizan.\nŠtimac je prošle sezone nastupajući za Anadolu Efes prosečno beležio 12,2 poena i 8,6 skokova na 20 mečeva.\nU karijeri je nastupao za veliki broj klubova, među kojima su Bešiktaš, Bajern, Unikaha, Banvit i Crvena zvezda. Sa reprezentacijom Srbije osvojio je srebrnu medalju na Olimpijskim igrama, kao i na Svetskom i Evropskom prvenstvu.


Naslovna Opština Obrovac U čast praznika\nU ogranku Biblioteke "Veljko Petrović" u Obrovcu\nFoto: Biblioteka "Veljko Petrović"\nBiblioteka je mesto za učenje, a praznici prilika da se u njoj upriliči poseta i organizuju druženja sa decom.\nZa učenike VI razreda čas istorije organizovan u ogranku Biblioteke „Veljko Petrović“ u Obrovcu je postao tradicionalan.\nU opuštenoj atmosferi deca su spremnija da razgovaraju, sarađuju i uče. Čas je organizovan u čast praznika, a posvećen liku našeg najvećeg svetitelja – Svetom Savi.\nVreme koje su deca provela u biblioteci, među knjigama i sa nastavnicom istorije Gordanom Glamočanin iskorišteno je da još jednom čuju priču o svetitelju, najvećem putniku srpske istorije, književniku, učitelju, arhiepiskopu, zakonodavcu i prvom medicinaru među Srbima.\nKnjige i enciklopedije koje su izdvojene i ponuđene deci, ispričale su priču o neprevaziđenom rodoljubu i rodonačelniku brojnih prvih velikih istorijskih koraka srpskog naroda.\nSveti Sava, njegov lik i delo i ovoga puta prikazani su deci kao nepresušna tema i inspiracija.\nSava u delima autora, viđenje sveta očima sveca, značaj „Savinog puta“ samo su neke od tema časa istorije održanog u prostoru ogranka.\nPrethodni tekstPoseta državnom pčelarskom sajmu\nSledeći tekstRHMZ upozorava: Nagla promena vremena


Petković: Formiran specijalni tim za pomoć poplavama ugroženim domaćinstvima\nDirektor Kancelarije za Kosovo i Metohiju Petar Petković izjavio je da je formiran specijalni tim za pomoć poplavama ugroženim srpskim domaćinstvima.\nPetković je na konferenciji za novinare rekao da je zbog obilnih kiša na toj teritoriji došlo do izlivanja nekih što je ugrozilo srpska domaćinstva na KiM, posebno na centralnom Kosovu i Kosovskom pomoravlju.\n"Došlo je do izlivanja reke Sitnice, reke Lab, Binačke Morave i Drenice, ali i drugih potoka i rečica na ovom delu KiM što je dovelo do plavljenja atara srpskih sela, ali i do poplave desetina srpskih domaćinstava posebno u Gračanici, Babinom mostu, Plemetini, Donjoj Gušterici, Klokotu, Korminjanu, Šilovu itd...", rekao je Petković.\nOn je dodao da je Kancelarija za KiM formirala specijalni tim koji je non-stop u komunikaciji i koordinaciji sa opštinskim timovima za elementarne nepogode na Kosovu i Metohiji.\n"Naši ljudi su na terenu i sa Crvenim krstom i sa Centrom za socijalni rad, a tu su takođe i komisije opština koje utvrđuju štetu koja je nastala i koju će svakako da plati i sanira Kancelarija za KIM", istakao je Petković.\nPetković je naveo i da se lično čuo sa više porodica koje su pogođene poplavama i obećao pomoć.\n"Svaka njihova muka i nevolja su i naša muka i nevolja", poručio je Petković.\nDodao je da je sada najbitnije da se hitno reaguje i da se izvuče voda tamo gde je ona poplavila domaćinstva, pomoćne objekte, podrume i drugo.\n"Sada najviše radimo sa crpnim pumpama, da se izvuče voda, a zatim kreće i sve ono ostalo kako bi u najkraćem roku sanirali štetu i da sve dovedemo u prvobitno stanje", kazao je Petković.\nKaže i da se radi i na tome da se spreči dalji ulazak vode u domaćinstva time što podižu i posebne nasipe, ali i probijajnem reka kako bi se smanjio pritisak vode.\nPetković je poručio da je najvažnije da je država Srbija uz svoj narod, da odgovorno postupa, jer je, kako kaže, njena dužnost da pomogne svom narodu i da bude sa njima kada je najteže.\n20.01.2021 Izvršen pretres Doma zdravlja u Štrpcu u potrazi za vakcinama protiv kovida-19 (274)\n20.01.2021 Humanitarni bazar za Dariju i Natašu 25. januara u Zvečanu (132)


Mlada fudbalska reprezentacija Srbije - Blic Sport\nPre tri dana bez golova je okončan duel mladih reprezentacija Srbije i Severne Makedonije u sklopu kvalifikacija za Evropsko prvenstvo.\nMlada fudbalska reprezentacija Srbije kiksnula je i u drugom meču kvalifikacija za Evropsko prvenstvo.\nMlada fudbalska reprezentacija Srbije poražena je od Ukrajine, u Staroj Pazovi, rezultatom 1:0 na startu kvalifikacija za Evropsko prvenstvo.\nMlada fudbalska reprezentacija Srbije okupi će se 30. avgusta da bi početkom septembra odigrala dva meča u kvalifikacijama za Evropsko prvenstvo.\nSelektor mlade fudbalske reprezentacije Srbije Zvonko Živković saopštio je spisak igrača na koje računa za prijateljske mečeve sa Rusijom i Brazilom, objavljeno je na sajtu Fudbalskog saveza Srbije.\nMlada fudbalska reprezentacija Srbije savladala je Tursku sa 1:0 u prijateljskom meču igranom u Alanji.\nMlada reprezentacija Srbije odigrala je verovatno najlošije kvalifikacije u ovom veku.\nMlada fudbalska reprezentacija Srbije pobedila je vršnjake iz Poljske sa 1:0 u kvalifikacijama za Evropsko prvenstvo koje će se 2021. godine održati u Mađarskoj i Sloveniji 2021.


USPJEH U KANU: Ivan Marinović osvojio nagradu Krzysztof Kieslowski ScripTeast - Montenegro magazin\nCrnogorski reditelj Ivan Marinović osvojio je danas u Kanu nagradu za scenario koja nosi naziv po velikanu evropskog filma, poljskom režiseru i scenaristi Kšištofu Kješlovskom – Krzysztof Kieslowski ScripTeast. Priznanje mu je uručeno za film ,,Živi i zdravi” (,,Forever hold your peace”).\nProjekat je predstavljen na Međunarodnom filmskom festivalu u Kanu, gdje se, nakon finalne prezentacije projekata, učesnicima ScripTeast Workshops programa dodijeljuje ova nagrada. Projekat ,,Živi i zdravi” je dobio sredstva za razvoj scenarija i razvoj projekta na konkursima Filmskog centra Crne Gore.\nScripTeast organizuju Polish Independent Film Foundation, a program je kofinansiran od strane Creative Europe – MEDIA, Poljskog filmskog instituta, Fonda za promociju kulture Ministarstva kulture i kulturne baštine Poljske, Apple Film Production-a.\nScripTeast je program za scenariste iz centralne i istočne Evrope koji uskoro organizuje svoje 14. izdanje, a sada je otvoren poziv za prijave filmskih projekata.


Toprak Razgatlioglu je novi WSBK šampion - Moto Berza\nToprak Razgatlioglu je novi WSBK šampion, nakon što je u trci 1 na stazi Mandalika u Indoneziji osvojio drugo mesto.\nRazgatlioglu je tako prekinuo šestogodišnji niz Džonatana Ree, koji je pobedio na pomenutoj trci, ali mu to nije bilo dovoljno da odbrani naslov.\nKiša je pomerila start finalne runde, jer je počela da pada neposredno pred početak trke 1. Na svu sreću, uskoro je stala, pa je početak kasnio svega 15 minuta.\nRea je izvanredno startovao i vrlo brzo došao u vođstvo, dok je Razgatlioglu pao na četvrto mesto. Međutim, vozač Pata Yamaha time se konsolidovao i stigao do druge pozicije, ostavivši iza sebe Gereta Gerlofa i Skota Redinga.\nDva kruga pre kraja je počeo da sustiže Reu, ali to nije bilo dovoljno za trijumf. Britanac je stigao do pobede, a njegov zemljak, Skot Reding, se takođe našao na podijumu.\nI drugo mesto je bilo dovoljno Razgatliogluu da osvoji svoj prvi WSBK naslov. Ovo je ujedno prvi Yamahin trijumf u šampionatu još od 2009, kada je Ben Spiz osvojio titulu.\nNakon Fabija Kvartarara u MotoGP-u, Yamaha je upisala još jednu svetsku titulu u 2021. godini.


Kategorija: Priboj\tObjavljeno sreda, 24 januar 2018\tAutor ZapadnaSrbija\nProgram Pokreni se za posao biće danas predstavljen u Priboju kako bi se zainteresovani informisali o uslovima i načinima učešća na devetom ciklusu programa koji je otvoren do 15. marta. Program, kojeg sprovode organizacija ENECA iz Niša i kompanija Filip Moris, pruža donaciju u vidu opreme, licenci, standardizacije i optimizacije, neophodne za pokretanje ili unapređenje posla. Vrednost donacije u ovom ciklusu iznosi do 10.000 dolara, uz obavezno finansijsko učešće korisnika u iznosu od 20 odsto vrednosti granta, navodi se na sajtu Opštine Priboj i dodaje da je programom omogućena stručna i poslovna obuke i stalna savetodavna i mentorska pomoć.\nViše od 710 preduzetnika je podržano tokom prethodnih osam cklusa programa, obezbeđeno je, kako navode, 900 poslovnih i stručnih obuka, a iz pokrenutih i unapređenih biznisa proisteklo je 2.000 radnih mesta. Porgram će biti predstavljen u Maloj sali pribojskog Doma kulture od 12 časova.


Zelena koska je bačena | Politički život\nPREMA ZVANIČNIM PODACIMA, U POSLEDNjA 24 SATA U SRBIJI REGISTROVANO 7.745 SLUČAJA ZARAZE KORONAVIRUSOM, PREMINULO JOŠ 58 OSOBA; NA RESPIRATORIMA SU 273 PACIJENTA\nPočetna strana > Rubrike > Politički život > Zelena koska je bačena\nMalobrojni takozvani nezavisni mediji i nedeljni listovi, a tu i tamo i po neki mediji sa nacionalnom frekvencijom, već nekoliko meseci, svako na svoj način i sa svojim ciljevima, sve češće izveštavaju o brojnim pokretima, inicijativama, neformalnim grupama ili udruženjima, koji se protive nekoj agresivnoj gradnji, seči šuma i parkova, industrijskom i drugom zagađenju i uništavanju prirode. Nazovimo sve njih, bez ikakvog omalovažavanja i uz apsolutnu podršku za to što rade, ekološkim aktivistima.\nRežimski mediji uglavnom neistinama brane vlast od kritike aktivista, dok opoziciono obojeni, među kojima se ističu dve „nezavisne i profesionalne televizije”, usmeravaju javnost na pretpostavku da ključ za spas našeg društva neće biti u izboru između ponuđenih političkih opcija na nekim sledećim izborima - nego u udruživanju ekoloških pokreta. Skoro svi ti aktivisti pak, u javnost neprestano šalju poruku da su oni protiv politike, da su političari svi isti i loši i da njih politika ne interesuje, već da žele da se bave samo ekološkim temama.\nĆaskanje o ekologiji i zaštiti životne sredine je za medije i zgodno, jer, kao nešto što je očigledno i što nas sve tišti, na prvu loptu privlači pažnju gledalaca. Zgodno je i za aktiviste, jer im daje priliku da kažu sve o svojoj hrabrosti, da traže podršku od građana i da podižu popularnost svoje organizacije. Oni na taj način, zajedno, na velika vrata promovišu ekologiju kao jedinu temu važnu za našu budućnost i koja jedina može da uzdrma i sruši režim, pa se ne retko i ograđuju od političkih stranaka ili im se čak i podsmevaju.\nEkološki aktivizam jeste koristan na kratke staze. Barikade, narodni otpor, protesti i galama na društvenim mrežama, zaista još uvek mogu da osujete ili sasvim spreče po neki štetan projekat. Kad se najavi neki novi drugi štetan projekat, možda će uzbunjivanjem javnosti, masovnošću i upornošću uspeti i njega da spreče. Ako budu dovoljno informisani saznaće i za nove štete koje vlast planira, pa će možda i protiv njih pokrenuti uspešan rat.\nMeđutim, ekologija ne postoji kao entitet za sebe. Svet u kome danas živimo je sinteza svih naših aktivnosti, delovanja, znanja, uverenja i nasleđa. Zbog toga, dok se aktivisti bave spasavanjem prirode, zelenila, voda, zemlje i vazduha, a pošto ne žele da se bave celinom društvenog sistema, oni ni ne dotiču korene iz kojih niču svi ti štetni projekti i ne zalaze u dubinu opšte korupcije i kriminala koji su se isprepletali u svim nivoima vlasti danas u Srbiji. Drugim rečima, oni se bave otklanjanjem posledica i odbijaju da zalaze u uzroke svih zagađenja, koja su nas opkolila.\nProblem guranja reka u cevi nije u tome što je neki investitor tako rešio, nego u tome što mu je vlast kroz svoj korumpirani politički sistem to omogućila\nA problem guranja reka u cevi nije u tome što je neki investitor tako rešio, nego u tome što mu je vlast kroz svoj korumpirani politički sistem to omogućila. Nije Rio Tinto sam namerio da od pola Srbije napravi kratere i zagađenu pustinju, nego naš nakaradni politički sistem ostavlja prostor za vlast Srbije da ga u tim namerama čak i podržava, ne kao odgovorna služba građana, nego kao velika dobro plaćena PR služba zloglasne kompanije. Kineske kompanije koje nemilosrdno zagađuju vode, vazduh i reke, ne bi to radile da im sama vlast nije, kroz neku tajnu pogodbu, dala zeleno svetlo. Odbrana izvorišta Makiš od vlasti koja uporno namerava da ga uništi ne može biti konačna dok se to isprepletano klupko neznanja, kriminala, korupcije i javašluka ne eliminiše iz političkog života.\nDakle, borba za zdravo ekološko društvo ne može biti uspešna ako se svodi na "nemoj to da radiš"! Trajni uspeh bi bio samo da se spreči da nam bilo ko, bilo kad i bilo gde to u budućnosti radi.\nI tu stižemo do političke borbe - jer sprečiti vlast da nanosi štetu narodu zove se, sem revolucije, još samo: "pobediti je na izborima"!\nA na našoj političkoj sceni bi trebalo da je prirodno da se za vlast na izborima nadmeću svojim programima političke stranke i organizacije. Među njima se svojom veličinom ističe samo jedna, enormno ugojena, kao hobotnica raširena, svuda ugrađena i vojnički organizovana stranka na vlasti. Sve ostale, stare ili nove, stranke ili politički pokreti, su uglavnom slabi ili oslabljeni, ranjeni i osiromašeni, bez sredstava za kampanje, putovanja i aktivizam. U to stanje, sem sopstvenih grešaka iz prošlosti, najvećim delom ih je uvela vlast, medijskim mrakom, dugogodišnjom kampanjom satanizacije i svim sredstvima raspoloživim u diktaturi. Ako je to bio nakovanj, pre kratkog vremena je otkriven i napravljen i čekić, kao sadejstvo dve marketinški vešto plasirane mantre. Prva je je da je politika zlo, koje pristojne ljude ne interesuje i da ne treba verovati političarima. Druga je da Srbija enormno i uspešno napreduje, ali ako već žele tome da daju svoj doprinos, pristojni ljudi, eto, mogu da se bave samo ekološkim problemima.\nPrva mantra je proizvela situaciju da je strankama i političkim pokretima sve teže da bilo kome predstave svoje programe, planove i namere, iako bi narod na raspolaganju imao čitavo bogatstvo političkih stavova, od neoliberalnog zelenog, preko konzervativno-tradicionalističkog, do socijaldemokratskog humanističkog. Zbog toga čak i spomenute dve „nezavisne i profesionalne televizije“, koje još jedine, po nešto što je po njihovom ukusu, proberu sa političke scene i puste u etar, ne gube vreme na njihove političke stavove, već narod zabavljaju samo raspravama o najatraktivnijim dnevnim temama. Rezultat je da retko ko u Srbiji uopšte razaznaje celine, a kamo li finese poltičkih programa i planova za budućnost Srbije, između kojih će, hteo ne hteo, birati na sledećim izborima.\nDruga mantra je proizvela poplavu različitih ekoloških i kvaziekoloških pokreta i organizacija, udruženja, inicijativa, zelenih stranaka, grupa nezavisnih intelektualaca, političkih komentatora, koji svi zajedno polako preplavljuju medijsku scenu, a da je sve teže razaznati šta je među njima spontano, a šta planski nastalo. Isti ranije spomenuti „nezavisni i profesionalni“ mediji, opet po svom ukusu, tek po nešto proberu sa te nabujale scene i puste u etar, a i dodatno narod zabavljaju njihovim raspravama sa "zlim političarima".\nNeke od ekoloških organizacija, ne zato što su same postale delimično svesne beznađa u koje bi nas odricanje od politike uvuklo, već podstaknute njihovom medijskom podrškom, a suprotno celoj svojoj dugo plasiranoj mantri da je politika zlo, već diskretno najavljuju mogućnost da se registuju kao stranke i izađu na neke buduće izbore.\nTako će samo još pojačati metež i mrlje u percepciji polovično obaveštene i neobaveštene javnosti, pa će svi u Srbiji biti dodatno frustrirani zbog nemogućnosti da jasno razaznaju ko je u stvari iskrena opozicija.\nKao i ko je samo još jedna gumena koska, zelene boje, bačena po parteru da bi se mase zabavljale njenim glodanjem, a s blagotvornim učinkom po nameru vešte vlasti da se obezbedi na vrhu kule.\n(Autor je predsednik predsedništva Pokreta Slobodna Srbija)


Anastasiades kaže da je spreman za neformalni sastanak na kojem bi se utvrdili principi za kreativni dijalog\nPredsednik Republike Kipar Nicos Anastasiades ponovio je svoju odlučnost i spremnost da učestvuje u neformalnom sastanku na kojem bi se dogovorili principi za kreativni dijalog oko kiparskog pitanja.\nU razgovoru sa novinarima, tokom ceremonije dodele nagrada InBusiness, na pitanje vezano za njegov raniji telefonski razgovor sa specijalnom savetnicom generalnog sekretara UN Jane Holl Lute, predsednik je odgovorio da je razgovarao sa gospođicom Lute a “pre svega smo razmenjivali mišljenja i želje, ali i mišljenja o trenutnom stanju kiparskog pitanja.\nPonovio sam joj odlučnost i spremnost da učestvujem na neformalnom sastanku kad god da ga Generalni sekretar UN-a sazove, kako bi se postavili uslovi za kreativni dijalog, a istovremeno nisam propustio da istaknem da smatram da aktivnost Turske, nažalost, umesto da doprinese pozitivnom ambijentu, kome se svi raduju u kreativnom dijalogu, svojim delovanjem, nepoštovanjem Ekskluzivne ekonomske zone Republike Kipar, pojačavaju zabrinutosti i stvaraju negativnu klimu. Ona se obavezala (ed. Lute) da će preneti generalnom sekretaru ono što sam joj spomenuo“.\nNa pitanje ima li Jane Holl Lute bilo kakvih poruka od lidera kiparskih Turaka sa kojima je takođe razgovarala telefonom, predsednik je odgovorio negativno.\nNa pitanje o tome da li je gospođica Lute predložila sastanak sa liderom kiparskih Turaka, predsednik Anastasiades je odgovorio da to nije slučaj, dodajući da nije do gospođice Lute da se tako nešto dogodi, već je do Generalnog sekretara UN da organizuje u vreme i na mestu koje smatra prikladnim, naravno”.\nTakođe se usredsredio na stav Turske, „koja nije želela sastanak sa pet učesnika, dok istovremeno veruje da trenutna politička dešavanja, bilo u Velikooj Britaniji, ili negde drugde, ne dozvoljavaju da se takvo nešto dogodi“.\nPozvan da komentariše da li je sa gospođicom Lute razgovarao o pitanju usvajanja rezolucije Saveta bezbednosti UN-a, predsednik je naglasio da mu je „rekla da čeka sutrašnje usvajanje rezolucije“. / ibna


Naknada za neiskorišćeni godišnji odmor ima karakter zarade na koju se plaćaju porez i doprinosi - Računovodstvo AKTIVA sistem\nNaknada za neiskorišćeni godišnji odmor ima karakter zarade na koju se plaćaju porez i doprinosi\nPitanje poreskog tretmana naknade za neiskorišćeni godišnji odmor koju poslodavac isplaćuje u slučaju prestanka radnog odnosa bilo je sporno više od dve godine. Naime, postojala su različita tumačenja o tome da li je ta naknada predmet oporezivanja, a ako jeste – da li ima karakter zarade ili drugog prihoda.\nPrema odredbi člana 76. stav 1. Zakona o radu, u slučaju prestanka radnog odnosa, poslodavac je dužan da zaposlenom koji nije iskoristio godišnji odmor u celini ili delimično, isplati novčanu naknadu umesto korišćenja godišnjeg odmora, u visini prosečne zarade u prethodnih 12 meseci, srazmerno broju dana neiskorišćenog godišnjeg odmora. Odredbom člana 76. stav 2. Zakona o radu, propisano je da ova naknada ima karakter naknade štete, s tim da nije precizirano o kakvoj šteti je reč. S druge strane, odredbama člana 105. Zakona o radu, propisano je da se zaradom smatraju sva primanja iz radnog odnosa osim onih koja su navedena u tom članu. Pri tom, među primanjima koja nemaju karakter zarade, nije navedena naknada za neiskorišćeni godišnji odmor iz člana 76. Zakona o radu.\nU skladu sa navedenim, u časopisu Porezi i računovodstvo broj 6/15, str. 93, napisali smo sledeće: “Ako bi se naknada za neiskorišćeni godišnji odmor smatrala oporezivim prihodom, a ne naknadom štete, prema našem mišljenju, to bi bio prihod po osnovu radnog odnosa koji bi se oporezivao prema pravilima koja su propisana za zaradu. Drugim rečima, primanje koje je bez sumnje ostvareno po osnovu radnog odnosa, ne može da se oporezuje kao drugi prihod. Naknada je i ostvarena upravo zbog toga što je zaposleni radio umesto da je koristio godišnji odmor, pa smatramo da nema nikakve logike da se primanje koje je direktno ostvareno po osnovu radnog odnosa oporezuje kao drugi prihod.”\nDakle, mišljenje Poreske kancelarije Tatić oduvek je bilo da navedena naknada nikako ne može da ima karakter drugog prihoda, već da je treba tretirati kao zaradu.\nKako bi se razrešilo ovo pitanje, a pre svega sa ciljem jedinstvenog postupanja obveznika, obratili smo se zahtevom Ministarstvu finansija (zahtev je upućen još pre dve godine – 30. 9. 2014.), na koji smo konačno dobili odgovor. Napominjemo da je odgovor dat nakon usaglašavanja stavova između Ministarstva finansija i Ministarstva za rad, zapošljavanje, boračka i socijalna pitanja. Dakle, Ministarstvo finansija poziva se na mišljenje Ministarstva za rad (koje je dato na zahtev Ministarstva finansija), što znači da ne ostaje nikakav prostor za eventualno drugačije tumačenje.\nSuština Mišljenja Ministarstva finansija i Ministarstva za rad je da novčana naknada za neiskorišćeni godišnji odmor predstavlja primanje zaposlenog koje ima karakter zarade. Na ovo primanje obračunava se i plaća porez na zarade i doprinosi za obavezno socijalno osiguranje, na osnovicu koju čini iznos novčane naknade kao bruto kategorije koja u sebi sadrži porez i doprinose koji se plaćaju iz zarade.\nKompletno Mišljenje Ministarstva finansija, sa detaljnim objašnjenjima i osvrtom na način ispravke grešaka u obračunu javnih prihoda od strane obveznika koji su (pogrešnim savetima) eventualno dovedeni u zabludu i prilikom isplate primenili poreski tretman kao da se radi o drugom prihodu, objavićemo u časopisu Porezi i računovodstvo broj 11 koji je u pripremi.


Faktor | Staša Košarac mjesečno naplati hiljade KM, ne dolazi na sjednice i kaže da je to interes RS-a\nStaša Košarac mjesečno naplati hiljade KM, ne dolazi na sjednice i kaže da je to interes RS-a\n20.07.2019. / 09:55\nStaša Košarac, iako zajedno sa ostatkom SNSD-a, DNS-a, Socijalističke partije i Ujedinjene Srpske, uredno naplaćuje mjesečno hiljade KM od Parlamenta BiH, ne dolazi na sjednice.\nŠef Kluba SNSD-a u Zastupničkom domu Parlamenta Bosne i Hercegovine Staša Košarac kazao je da formiranje vlasti na nivou BiH "blokira SDA jer želi da što duže ostane na vlasti sa labilnim partnerima iz Republike Srpske - SDS-om i PDP-om, da bi institucije na nivou BiH stavili u funkciju svojih politika".\nKošarac je rekao Srni da su u "SDA svjesni činjenice da će struktura okupljena oko SNSD-a koju čine DNS, Socijalistička partija i Ujedinjena Srpska, braniti interese Republike Srpske i biti isključivo bazirana na Ustavu i zakonu, a ne na potrebama Bakira Izetbegovića i SDA da afirmišu probosanske političke ciljeve, kao što je bio slučaj u prethodnih nekoliko godina".\nVEZANI TEKST - Izetbegović: SNSD da prestane s opstrukcijama rada Parlamenta BiH, a HDZ da otkoči imenovanje Vlade FBiH\nKomentarajući jučerašnje zaključke Predsjedništva SDA u kojima se poziva SNSD da "prestane sa opstrukcijom rada Parlamentarne skupštine BiH", Košarac je naveo da je SDA u prethodnim godinama imala podobne partnere u PDP-u i SDS-u.\nVEZANI TEKST - Borenović: Jačanje BiH ne znači rušenje RS, RS ruši nesposobna i korumpirana vlast\nKošarac je naveo da SDA formiranje vlasti uvjete "nepostojećim uvjetima", poput aktivacije Akcionog plana za članstvo u NATO-u, pri tom "lopticu krivice prebacujući na SNSD, koji je u svakom momentu spreman da se uključi u proces formiranja Vijeća ministara".\nPovodom toga što SDA očekuje da kandidat za predsjedavajućeg za novi saziv Savjeta ministara iz SNSD-a "konačno Predsjedništvu BiH i klubovima poslanika u Parlamentu BiH ponudi program rada za mandat 2019-2022, čime bi bilo omogućeno imenovanje novog saziva Savjeta", Košarac navodi da nikada u parlamentarnoj praksi kandidat za predsjedavajućeg Vijeća ministara nije dostavljao klubovima zastupnika ekspoze na način na koji to oni sada tvrde, pa neće ni ovog puta.\n-Očigledno je zastoj u Predsjedništvu BiH kod 'dva bošnjačka' člana - Željka Komšića i Šefika DŽaferovića- kaže Košarac.\nOn je pojasnio da zahtjev stoji u Predsjedništvu kod ta dva člana koji neće da daju saglasnost za imenovanje Zorana Teleltije za predsjedavajućeg Vijeća ministara.\n-Republika Srpska ima potrebu za ustavnim kapacitetom na zajedničkom nivou. Tražimo da izborni pobjednici iz Republike Srpske, a to je koalicija oko SNSD-a, koja ima politički kapacitet u Predsjedništvu BiH, Zastupničkom domu i Domu naroda, u skladu sa Ustavom obavlja svoje nadležnosti i da se takva struktura poštuje kod izbornih pobjednika Bošnjaka i Hrvata- istakao je Košarac, prenosi N1.\nVEZANI TEKST - INTERVJU - Bakir Izetbegović: Dodik već deceniju kreira krize u BiH, a Čović mu drži stranu\nParlament BiHStaša Košarac\nPravo da znamo\nNišta od interpelacije\nZastupnici nisu podržali zaključak kojim se traži Tegeltijina ostavka\nZločin u Prijedoru\n"Majica koja miriše na moga sina": Vječiti smiraj danas će pronaći i Senad Mujkanović


Na Zlatiboru otvoren Regionalni inovacioni Smart City centar - vesti - srp\nNa Zlatiboru otvoren Regionalni inovacioni Smart City centar\nOtvaranjem Regionalnog inovacionog smart siti centra Zlatibor je upisan na inovacionu i digitalnu kartu Srbije i čitave Evrope, čime postaje deo integrisanog sistema sa više od 20 inovacionih startap centara i tehnoloških parkova u Novom Sadu, Beogradu, Nišu i Čačku. U ovaj centar je uloženo 20 miliona dinara.\nCentar je namenjen meštanima, ali i digitalnim i inovacionim nomadima iz čitavog sveta. Mladi preduzetnici i inovatori u ovom startap centru imaće na raspolaganju najbolji „co-working“ prostor, najsavremeniju opremu za rad i mentorsku podršku za pokretanje biznisa i komercijalizaciju njihovih ideja na tržištu.\nRegionalni inovacioni startap centar na Zlatiboru, pored zajedničkog prostora za rad, koji se prostire na više od 300 kvadratnih metara, raspolaže najsavremenijom tehnološkom opremom, ali sadrži i multifunkcionalnu salu gde mogu da se održavaju predavanja sa većim brojem učesnika, bioskopske projekcije, kao i pozorišne predstave. Tu je i biblioteka, a Centar raspolaže i smeštajnim kapacitetima koje mogu da koriste „digitalni nomadi“ kojima su turistički centri, kao što je Zlatibor, česta i poželjna destinacija.


Evroprajd 2022 – tačka diskontinuiteta – Boris Milićević\nBoris Milićević\tAutorski tekst, LGBT aktivizam, Politika\t 10/10/2019 27/05/2020 3 Minutes\nOdluka Evropske asocijacije organizatora parada ponosa (EPOA) da Beograd bude domaćin Evroprajda 2022. godine predstavlja hrabar potez koji će u svakom slučaju biti izazov za sve zainteresovane – od EPOA, preko srpskog prajd pokreta i LGBTQ zajednice do države Srbije.\nOvaj potez može putem politike diskontinuiteta da donese promenu, ali u kom pravcu videćemo na osnovu toga kako se proces priprema i organizacije bude vodio. EPOA je do sada uvek za domaćina Evroprajda birala gradove koji imaju dugu tradiciju organizovanja parade ponosa i jake LGBTQ zajednice u državama Evropske unije, pa je neke možda začudilo što je Beograd dobio tu čast da bude domaćin. No, Asocijacija je već duže vreme optuživana da najmasovnije okupljanje LGBT osoba u Evropi je u službi kapitala i da nema više nikakvu političku težinu, tako da je ovim potezom iskazana želja da se povrati njena aktivistička i politička nota.\nBeograd već pet godina ima dve parade ponosa koje ne mogu da se pohvale masovnošću, a ove godine su i Skoplje i Sarajevo, svojim premijernim paradama na kojima se pojavilo po više hiljada ljudi, održali lekciju srpskom prajd pokretu kako se stvari rade. Evroprajd može biti prilika da se naš prajd pokret omasovi, ali to će zahtevati angažovanje svih, ne samo aktivističkih grupa, već i drugih delova LGBTQ zajednice, od vlasnika mesta okupljanja, preko organizatora žurki, kulturnih manifestacija, ljudi iz akademske zajednice, do pojedinaca u svim društvenim sektorima koji su aut, ali su do sada iz raznih razloga izbegavali da se angažuju u pokretu. Ovo uključivanje će morati da bude na mnogo višem nivou od pozivanja na učešće, tj. moraće da se svi oni mnogo više pitaju o konceptu, politici, programu i mnogim drugim detaljima. Samo tako će Evroprajd uspeti da obezbedi punu podršku zajednice, što će značajno ojačati pokret.\nPremijerka Srbije Ana Brnabić je pružila podršku manifestaciji u procesu kandidature svojim pismom podrške. Ovime je pokazana volja države da Evroprajd bude uspešna manifestacija, ali je to samo početni korak. Nisam siguran da su naši političari još uvek svesni šta ih očekuje u naredne tri godine, a poznajući ih siguran sam da ne planiraju skoro da se ozbiljnije pozabave ovim pitanjem.\nOvo može biti veliki problem, pošto protivnici LGBTQ zajednice su već počeli da pokazuju nervozu. Karavan koji je organizovan pre i posle Beograd prajda pokazao je da još uvek postoje gradovi u Srbiji u kojima ne može da se organizuje događaj vezan za LGBTQ zajednicu (Novi Pazar), a da su pojedinci u tzv. demokratskoj opoziciji spremni i da najbezočnije lažu kako bi širili mržnju (slučaj Boška Obradovića i izmišljene gej parade u Čačku). Takođe, sama Parada ponosa je ove godine imala najozbiljniju opoziciju na ulici, kada su njeni protivnici preprečili put koloni, zbog čega je policija morala da privede pet osoba. Uz to, pojedini mediji su već počeli da manipulišu javnošću, preteći da Srbiji sledi invazija gejeva. Posebno brine što ovome pribegavaju i mediji koji podržavaju vlast, što može biti znak da ne postoji jedinstven stav o ovoj manifestacija u vladajućoj koaliciji.\nZbog svega ovoga (ne)uspeh u organizovanju Evroprajda 2022. godine može da ima krupne posledice za sve nas. Lično, ne bih imao hrabrosti da preuzmem odgovornost za ovako krupan zalogaj, ali mi je drago što postoje aktivisti i aktivistkinje koji su na to spremni i nadam se da će uspešno voditi čitav proces, što će nam omogućiti da budemo dobri domaćini stotinama hiljada LGBTQ osoba iz čitavog sveta za tri godine.\nObjavljeno u magazinu Optimist, br. 50, oktobar 2019. godine\nОбјављено 10/10/2019 27/05/2020\nPrevious Post Republika / Maljevićeva izvređala Dačićev podmladak: Promenite dilera ili se uobročite\nNext Post VOA: Presuda napadačima na čoveka zbog ljubičaste torbe preblaga, tužilaštvo najslabija „karika“


Maloprodaja "out of the box" - PORTAL\nMaloprodaja „out of the box“\nFilippos Nanopoulos, rukovodilac operativnog marketinga u kompaniji Delez Srbija, govori za Adbooku o dugoročnim i „out of the box“ kampanjama u sektoru maloprodaje.\nSvima su poznate reklame maloprodajnih lanaca sa „svinjskim butom, 99“. Kako vidite budućnost oglasnih kampanja u sektoru maloprodaje?\nČinjenica je da će kupca i za deset godina zanimati cena artikala u trgovinskom lancu, pa je samim tim bitno kroz reklamnu poruku pružiti tu informaciju, dok su pristup i brend kao nosilac poruke ono što se razlikuje. Personalizacija i kampanje koje kupcima pružaju jedinstveno iskustvo obeležiće naredni period u marketing industriji, ne samo u maloprodaji. Zato će naš zadatak ostati da ispunimo očekivanja i potrebe kupaca, ali da bi naša poruka bila primećena i zapamćena u moru reklama to moramo uraditi na inovativan način, uvažavajući vrednost brenda kroz koji šaljemo poruku i možda nešto drugačijim kampanjama uspeti da napravimo razliku na tržištu.\nU kojoj meri su dugoročne kampanje važne za izgradnju i pozicioniranje kompanije na tržištu?\nNeophodne su, ali se često zapostave zbog taktičkih komunikacija koje su usmerene na cene i proizvode. Važno je prepoznati u kojoj fazi se nalazi vaš brend. Samo jednom, i to kada ga lansirate na tržište, imate mogućnost da se pozicionirate i prilagodite ciljnoj grupi kojoj se obraćate na pravi način. Ipak, ukoliko to nije praćeno dugoročnom strategijom i ukoliko niste svesni da je danas moć „prilagođavanja“ osnova uspešnog i održivog poslovanja, vrlo brzo ćete shvatiti koliko je zapravo tržište dinamično i koliko zahteva stalno inoviranje. Dugoročna kampanja je način da ostanete konzistentni u poruci koju šaljete i da na taj način izgradite poverenje kupaca, ali i da se diferencirate.\nMaxi već godinama realizuje kampanju o porodicama koje proizvode voće i povrće za prodavnice. Ove godine ste temu voća i povrća povezali sa lepotom. Kako naizgled dve različite teme povezati u jednu uspešnu kampanju?\nKampanja o voću i povrću odličan je primer postavljanja trendova i našeg prilagođavanja novim zahtevima tržita, uz zadržavanje jasnog fokusa na svež asortiman koji Maxi gradi godinama unazad. Kupci i dalje prepričavaju kampanje sa domaćinstvima iz Srbije, Vitaklince i Maxi školski karavan. Takođe, reakcije na kampanju koja povezuje lepotu žene i ishranu su izuzetno pozitivne, uz edukativne poruke koje su bile prepoznate, tako da je „Zdrava lepota“ sigurno bila osveženje.\nBrend možete izgraditi samo ukoliko to radite na jedan konzistentan način i ukoliko poruke prilagođavate ciljnoj grupi kroz sve kanale komunikacije. Mi našu priču gradimo strateški pozicioniraći radnje kao bolje mesto za kupovinu svakog dana. Dok je Maxi tu da uvek ponudi nešto sveže svakog dana, Tempo je pozicioniran kao mesto kupovine najšireg asortimana prepoznatljiv po nižim cenama proizvoda za vaše najbliže, a Shop&Go kupci su navikli na kupovinu u pokretu i da im je u ovom lancu prodavnica sve uvek pri ruci. Da bi jedna kampanja bila uspešna, ona mora biti zaokružena u svim aspektima poslovanja. Elementi kruga su jednako važni i svaki može biti početak. Tako u slučaju naših radnji to npr. znači da reklamnu poruku, kojom se obraćamo kupcima, treba da prate asortiman i usluga, jer samo tako možemo govoriti o doslednosti i poverenju.\nU kojoj meri su „out of the box“ kampanje efikasne u sektoru maloprodaje?\nPoruke koje prevaziđu očekivanja i izađu iz klasičnih načina komunikacije uvek su dobrodošle. Ovakve kampanje podižu celu industriju na viši nivo. To ne moraju uvek biti velike brand kampanje. Maxi kampanja „Zdrava lepota“ je izazvala dosta dobrih kritika u javnosti, ostavila je utisak. Ona je bila tu da napravi razliku i što je još bitnije da ukaže na strateški fokus kompanije u oblasti promocije zdravije ishrane. Lično verujem da smo u eri površnosti i instant poruka, a mi smo kao lider u prilici da ukažemo na velike društvene teme, a to je, rekao bih, i naš zadatak – da se prilagođavamo, menjamo, pomeramo granice, a, pre svega, da u svemu tome zadržimo dobar komšijski pristup.\nTekst objavio: UrednikDatum: 01.11.2019, 00:25 01.11.2019\nKako su Makedonci upoznali Pepsi Lime?


Optužnica protiv Banjalučanina, osumnjičen da je vrebao djevojčice na internetu – mojKontakt portal – Radio Televizija Kontakt\nOptužnica protiv Banjalučanina, osumnjičen da je vrebao djevojčice na internetu\nBy Bojan Hrstić / 26. 05. 2016.\nBanjalučko Okružno tužilaštvo podiglo je optužnicu protiv Banjalučanina Mirka Blagojevića (49) zbog krivičnog djela zadovoljavanje polnih strasti pred drugima, saopšteno je iz tužilaštva.\nOptužnica je proslijeđena na potvrđivanje sudiji za prethodno saslušanje Osnovnog suda u Banjaluci.\nPodsjećamo, Blagojević je u centar pažnje javnosti dospio nakon hapšenja 6. marta zbog sumnje da je izvršio krivično djelo zadovoljavanje polnih strasti pred drugim osobama i nedozvoljena proizvodnja i promet oružja ili eksplozivnih materija.\nOn je, navodno, na sajtovima za upoznavanje komunicirao sa lažnim profilom 14-godišnje djevojčice, iza koga se krio jedan od banjalučkih novinara koji je nakon toga objavio priču o opasnostima za djecu na internetu.\nNekoliko dana kasnije Blagojević je uhapšen na svom radnom mjestu u kancelariji Agencije za identifikaciona dokumenta, evidenciju i razmjenu podataka BiH (IDDEEA), koja se nalazi u zgradi Medicinske elektronike u centru Banjaluke.\nPo nalogu Suda i Tužilaštva izvršen je pretres njegove kancelarije i automobila prilikom čega su inspektori Odjeljenja za visokotehnološki kriminal MUP-a Srpske pronašli ženske gaćice i vibrator, više mobilnih telefona i pištolj.\nHrvatska odblokirala pregovore Srbije sa EU\nAvion na letu Istanbul-London hitno preusmjeren u Beograd


Tipično letnje zatišje vladalo je danas na Beogradskoj berzi, uz slab promet i mirovanje referentnih indeksa. Ukupan promet na trgovanju iznosio je skromnih oko 3,1 milion dinara (26,3 hiljade evra). Oba berzanska indeksa su se zadržala na ranijim nivoima - BELEX 15 na 775,66 poena, a BELEXlajn 1.650,38 poena.\nAkcija >> Pročitaj celu vest na sajtu Radio Televizija Vojvodine << "Dunav osiguranja" se takođe zadržala na prethodnom nivou od 3.650 dinara, a istrgovana je za milion dinara.\nKraj trgovačke nedelje na Beogradskoj berzi obeležio je oporavak prometa, najvećim delom generisan na MTP tržištu prodajom akcija fabrike vijaka i delova za šinskih vozila MIN DIV iz Svrljiga, dok su berzanski indeksi stagnirali drugi dan uzastopno. Ukupan promet na trgovanju iznosio je 21,5 miliona...


Akcije "Telekoma" u narednih mesec dana - Ozon Media\nSremska Mitrovica – Generalni direktor „Telekoma Srbija“ Branko Radujko, kako prenose agencije, najavio je danas da će 4.800.000 građana dobiti akcije te kompanije tokom narednih mesec dana, ne navodeći kolika će biti vrednost tih deonica.\nSve u vezi procesa podele akcija Telekoma biće završeno u naredne dve do četiri nedelje, rekao je Radujko, napominjući da te akcije očekuje 4.800.000 građana, kao i zaposleni i bivši zaposleni u Telekomu.\n„Ne znam koja je početna cena akcija“, rekao je Radujko .\nOn je objasnio da će akcije vredeti onoliko koliko je neko na berzi spreman da plati za njih.\nDirektor Telekoma siguran je da će akcije te kompanije vremenom rasti, jer na to ukazuje petogodišnji biznis plan, i posavetovao je građane da, ukoliko im novac nije preko potreban, sačekaju sa njihovom prodajom.\nRadujko je, govoreći o poslovanju kompanije, istakao da su joj velike štete u poslednje vreme nanete učestalim krađama bakarnih kablova.\n„Problem je što kad neko iseče tri metra kabla, on nije ukrao tri metra kabla koji vredi nekoliko hiljada dinara, već je time oštetio mrežu koja vredi milijardu ili dve“, rekao je on.\nSankcije koje kradljivci kablova dobijaju su nedovoljne da ih spreče da ponovo kradu, smatra Radujko i ističe da je neophodno poštriti kazne za takvu vrstu krađe.\nIsplata novčane socijalne pomoći za januar\nDVA nova konkursa za subvencije - UGOSTITELJI (VIDEO) - Ozon Media na Poziv za UGOSTITELJE koji su registrovali delatnost u toku vanrednog stanja ZA DODELU SUBVENCIJA


Predsjednik Vlade Republike Srpske Željka Cvijanović izjavila je tokom današnjeg predavanja na Univerzitetu u Teramu u Italiji da je Srpska najbolje organizovan, stabilan i jedini funkcionalan nivo vlasti u BiH.\nCvijanovićeva je tokom predavanja o temi "Republika Srpska u dejtonskom ustavnom okviru" naglasila da je Vlada Srpske skoncentrisana na razvojne i reformske procese koji će donijeti ekonomski prosperitet, investicije i zapošljavanje, te da o tome najbolje svjedoče makroekonomski pokazatelji i kontinuiran ekonomski rast.\nOna je istakla da je Srpska posvećena očuvanju mira, evropskom putu i regionalnoj saradnji, ali da će, kao i do sada, odlučno insistirati na poštovanju slova Dejtonskog sporazuma i očuvanju svojih Ustavom zagarantovanih nadležnosti, saopšteno je Biroa Vlade Republike Srpske za odnose s javnošću.\nCvijanovićeva je navela da je Dejtonski sporazum, koji je zaustavio oružani sukob, te uspostavio ustavni i politički sistem u BiH, verifikovao Republiku Srpsku, priznajući joj visok stepen autonomije i puni institucionalni okvir koji je Srpska unijela u dejtonsku BiH.\nOna je izrazila žaljenje što nije došlo do jačanja povjerenja među narodima u BiH, dodavši da jednostrani potezi političkog Sarajeva i dijela međunarodne zajednice u pravcu redefinisanja dejtonskog ustavnog poretka nisu učinili BiH ni boljom, niti efikasnijom, već naprotiv.\nU uvodu predavanja premijer Srpske je podsjetila da je Italija nakon Drugog svjetskog rata, davne 1947. godine, donijela Ustav kojim je uvažila lokalne identitete i uspostavila adekvatnu raspodjelu nadležnosti između centralne vlasti i regija.\nCvijanovićeva je studente upoznala o mirovnim inicijativama koje su prethodile Dejtonskom sporazumu, te konstatovala da je svaka od njih upućivala na potrebu uspostavljanja decentralizovane državne strukture u skladu sa interesima i identitetima sva tri konstitutivna naroda.\nOna je podsjetila da je Ustav BiH sadržan u Aneksu četiri Dejtonskog mirovnog sporazuma i naglasila da to dovoljno govori o značaju ovog sporazuma za funkcionisanje države i njenih institucija.\nOsim studenata, predavanju su prisustvovali rektor Univerziteta Teramo Luciano Damiko, dekan Fakulteta političkih nauka Paolo Savareze, prefekt grada Teramo Gabriela Patrici, te brojni profesori Univerziteta Teramo.\nNakon predavanja Cvijanovićeva, rektor Univeziteta Teramo, dekani, profesori i studenti nastavili su razgovore na ručku u studenstkoj menzi, navodi se u saopštenju.


NEMAČKA : Cela Srbija na Sajmu knjiga u Frankfurtu – Balkanekspresrb.rs\nPod pokroviteljstvom Ministarstva kulture i informisanja Srbija će se od 10. do 14. oktobra, na kraju uspešne sezone nastupa na svetskim sajmovima, predstaviti i na Sajmu knjiga u Frankfurtu.\nKao vrhunac srpske književne kulture XX veka premijerno biće predstavljeno delo Miloša Crnjanskog „Kod Hiperborejaca„ na nemačkom jeziku. Uz knjigu Vuka Stefanovića Karadžića i prevod proze Dragoslava Mihailovića koji je sjajno načinio i naučno oremio ugledni slavista Robert Hodel, to je najznačajniji prevod sa srpskog na nemački jezik.\nPosebna pažnja biće posvećena obeležavanju stogodišnjice kraja Prvog svetskog rata tokom kojeg su živote izgubili srpski pisci Vladislav Petković Dis, Milutin Bojić, Milutin Uskoković i Petar Kočić. Iskustvo Velikog rata je i u delima Crnjanskog i Andrića ostavilo poseban trag, a susret ovih stvaralaca sa nemačkom kulturom je trajna, obavezujuća tema.\nKoristeći novu digitalnu tehnologiju – Medžik boks – koja omogućava vizuelno prikazivanje knjiga i Transkribusa – jedinstvenog softverskog programa koji čita ćirilične rukopise, Srbija će u Frankfurtu predstaviti našu staru i vrednu građu.\nDeo programa biće posvećen aktuelnim godišnjicama Desanke Maksimović i Alekse Šantića. Publici u Frankfurtu biće predstavljena i dela srpskih modernih klasika, poput Danila Kiša, Milorada Pavića, Borislava Pekića, Vaska Pope, Miodraga Pavlovića, Aleksandra Tišme, Davida Albaharija i Gorana Petrovića koji su dobro poznati i nemačkoj književnoj publici. Gosti srpskog nastupa na Sajmu knjiga u Frankfurtu biće pesnik Stevan Tontić, koji je značajan stvaralački period proveo upravo u Nemačkoj i pesnikinja i profesorka Bojana Stojanović Pantović, oboje nedavni dobitnici istaknutih nagrada.\nNa sajmu u Frankfurtu biće predstavljene i aktivnosti Banatskog kulturog centara iz Novog Miloševa, koji se u značajnoj meri bavi prevodima sa nemačkog jezika i čuva uspomenu na nemačku kulturu u regionu. Posebni gosti na štandu Srbije biće pesnici Dejan Aleksić, Nenad Šaponja i Alen Bešić koji će na sajmu učestvovati i kao urednici.\nProgramsku realizaciju nastupa na frankfurtskom sajmu Ministarstvo kulture i informisanja na osnovu konkursa poverilo je Univerzitetskoj biblioteci „Svetozar Marković“, dok su tehnički aspekti opremanja štanda povereni Privrednoj komori Srbije(Press MKI).♦


Kokeza je i zvanično bivši - Sputnjik Srbija\n18:49 01.04.2021 Preuzmite kraći link\nKako se ističe, sednici je predsedavao zamenik predsednika FSS Marko Pantelić.\n„Izvršni odbor FSS konstatovao je da je danom podnošenja ostavke, Slaviša Kokeza prestao da obavlja funkciju predsednika FSS. Izvršni odbor je konstatovao da će Marko Pantelić, zamenik predsednika FSS, u skladu sa pravilima propisanim čl.49 i 50. Statuta FSS, do izbora novog predsednika FSS obavljati sve poslove iz nadležnosti predsednika FSS, odnosno zastupnika FSS, pošto je u skladu sa odredbama Statuta FSS već upisan kao zastupnik FSS u odgovarajući registar koji vodi Agencija za privredne registre“, navedeno je u saopštenju.\nKako se ističe, Izvršni odbor FSS je izrazio zadovoljstvo zbog odličnog starta „A“ reprezentacije u kvalifikacijama za SP 2022. i čestitao selektoru Draganu Stojkoviću, stručnom štabu i igračima na ostvarenim rezultatima\n„Izvršni odbor FSS usvojio je finansijski plan za 2021. godinu. Izvršni odbor FSS doneo je odluku o snimanju svih utakmica Omladinske i Kadetske lige Srbije, sve u cilju regularnosti i afirmacije fudbala u mlađim kategorijama. Odlučeno je da 30 dece sa Kosova i Metohije budu gosti u kampovima FSS u narednom periodu“, zaključuje se u saopštenju.


Spisak dosadašnjih komentara za članak "VOLJA ŠAPČANA SE NE MOŽE PREKROJITI: Zelenović u panici traži opravdanje za predstojeći izborni poraz".\nUmesto da prizna sopstvenu odgovornost za enormni porast broja zaraženih, on nemušto odgovara premijerki Ani Brnabić na seriju argumenata i istina kojima ga je razotkrila u otvorenom pismu. Od svega što je rekao… [...]\nLider Pokreta socijalista Aleksandar Vulin danas je prokomentarisao formiranje takozvane "Slobodne skupštine". Vulin je istakao da niko više i ne može da pobroji razne forume, saveze i skupštine koje je Đilas osnivao, pa… [...]\nProšle nedelje održane su demonstracije u Novom Sadu. Jedna grupa ljudi pokušala je da blokira auto-put Beograd-Novi Sad. Okupljenima se kao vođa obratio Aleksandar Matković koji je ujedno bio i vođa blokade auto-puta.… [...]\nPredsednik Srbije Aleksandar Vučić nastavio je konsultacije za formiranje Vlade Srbije razgovorom sa predstavnicima lista "Muamer Zukorlić - Samo pravo - stranka pravde i pomirenja - Demokratska partija Makedonaca" i "Savez vojvođanskih Mađara… [...]\nSpisak dosadašnjih komentara za članak "VOLJA ŠAPČANA SE NE MOŽE PREKROJITI: Zelenović u panici traži opravdanje za predstojeći izborni poraz". Podelite vaše mišljenje sa nama. Pošaljite komentar klikom na dugme - napišite komentar.


O zaštiti uzbunjivača na državnom i lokalnom nivou - JUGPRESS\nO zaštiti uzbunjivača na državnom i lokalnom nivou\nMinistarstvo pravde Republike Srbije, Projekat za odgovornu vlast Američke agencije za međunarodni razvoj (USAID), EU projekat “Prevencija i borba protiv korupcije” i portal “Pištaljka”, organizovali su jednodnevnu konferenciju “Zaštita uzbunjivača na centralnom i lokalnom nivou”. Predstavnici centralnih i lokalnih organa vlasti, sudije i zamenici javnog tužioca, eksperti iz Evropske unije i Sjedinjenih Država, kao i uzbunjivači, razmatrali su dostignuća i izazove u zaštiti uzbunjivača u Srbiji.\n„Korupcija je dugotrajan problem i jedna od najvećih prepreka ekonomskom i socijalnom razvoju širom sveta. Borba protiv korupcije je teška, zato je osnaživanje i zaštita onih koji preduzimaju hrabre korake da bi ukazali na korpuciju od suštinskog značaja“, rekao je Kajl Skat, ambasador Sjedinjenih Država. Ambasada je ponosna na podršku koju pruža Vladi Srbije u razvoju pravnog okvira za zaštitu uzbunjivača, dodao je Skat i naglasio da se srpski Zakon o zaštiti uzbunjivača smatra najboljom međunarodnom praksom. ž\n„Kroz USAID pomogli smo lokalnim samoupravama da izgrade svoje kapacitete za sprovođenje zakona i uspostave strukturu i procedure za postupanje po prijavama uzbunjivača. Nastavićemo da pružamo svu neophodnu podršku za jačanje njihove zaštite“, rekao je Skat.\nIako se srpski Zakon o zaštiti uzbunjivača sprovodi od 2015. godine, još uvek postoje nedostaci, uključujući nedostatak svesti javnosti o značaju uzbunjivača i načinu njihove zaštite.Učesnici konferencije ponudili su veliki broj predloga za unapređenje stanja u ovoj oblasti.\n„Po odnosu prema uzbunjivačima najlakše je proceniti da li neka država želi da suzbije korupciju i druge nezakonitosti. Za poslednje četiri godine, koliko se u Srbiji primenjuje Zakon o zaštiti uzbunjivača, više desetina uzbunjivača dobilo je sudsku zaštitu, nekoliko funkcionera kažnjeno je zbog zloupotreba, a do javnosti su došle bitne informacije o kršenju zakona. Da bismo sa sigurnošću rekli da naše društvo i država žele da podrži uzbunjivače neophodno je da poslodavci na vreme reaguju na prijave svojih zaposlenih, da ih do kraja istraže i isprave greške, kao i da javni tužioci bez oklevanja pokreću postupke na osnovu prijava uzbunjivača”, rekao je Vladimir Radomirović, glavni i odgovorni urednik portala “Pištaljka”.


Politika uvažavanja različitih identiteta – Nadlanu.com\nPolitika uvažavanja različitih identiteta\nBANJALUKA, 9. januara 2010. (Beta) - Predsednik Srbije Boris Tadić izjavio je u subotu da će Srbija raditi na očuvanju integriteta BiH, što "podrazumeva i odbranu srpskog nacionalnog identiteta i nacionalne politike, ali i uvažavanje prava svih ostalih identiteta i postojanja drugog i drugačijeg".\nTadić, koji je u Banjaluci prisustvovao svečanostima povodom Dana Republike Srpske i krsne slave Svetog Stefana, rekao je na konferenciji za novinare u Banjaluci da svojom posetom "želi poslati poruku mira celom regionu".\nOn je naglasio da sve narode u regionu čekaju velika iskušenja, zbog čega mora biti vođena politika koja podrazumeva uvažavanje različitih identiteta i interesa. "Uveren sam da jedino takva politika može da nas sve zajedno odvede budućem članstvu u EU, pod čijim krovom ćemo ponovo živeti kao dobri susedi i dobri prijatelji", rekao je Tadić.\nSvečanostima povodom Dana RS i krsne slave prisustvovali su i princ Aleksandar Karađorđević i njegova supruga Katarina, koji su uručili Božićne paketiće mališanima na lečenju na odeljenju pedijatrije Kliničko-bolničkog centra u Banjaluci.


Keri: Američko strpljenje za Siriju pri kraju - 15.06.2016, Sputnik Srbija\nDržavni sekretar SAD Džon Keri upozorio je Rusiju da je strpljenje SAD prema sirijskom konfliktu i predsedniku Bašaru el Asadu pri kraju, prenosi AFP. 15.06.2016, Sputnik Srbija\n16:29 15.06.2016 (Osveženo: 16:30 15.06.2016)\n© REUTERS / Jonathan ErnstAmerički državni sekretar Džon Keri na konferenciji za novinare na kraju sastanka ministara spoljnih poslova G7 u Hirošimi, u Japanu\nDržavni sekretar SAD Džon Keri upozorio je Rusiju da je strpljenje SAD prema sirijskom konfliktu i predsedniku Bašaru el Asadu pri kraju, prenosi AFP.\nSirija: Žestoke borbe kod Alepa\n„Rusija treba da shvati da naše strpljenje nije beskonačno, faktički ono je veoma ograničeno time da li će Asad biti priveden pred lice pravde“, prenela je agencija reči Džona Kerija.\nSAD i mnoge zemlje Zapada, kao i deo sirijske opozicije povezuju rešenje sirijskog konflikta sa odlaskom Asada sa mesta predsednika, insistirajući na tome da sirijskom lideru nije mesto u budućnosti zemlje. Ruska strana je više puta saopštavala da budućnost Asada i novo rukovodstvo Sirije može odrediti samo sirijski narod.


In memoriam /Posljednji ispraćaj Ivici Osimu 14. maja u Sarajevu / Radio Sarajevo\nFoto: FK Sturm/Ivica Osim\n09. 05. 2022. u 20:14:00 Radiosarajevo.ba\nPosljednji ispraćaj legendarnog Ivice Osima, koji će biti sahranjen u Aleji velikana na sarajevskom groblju Bare, trebao bi krenuti sa stadiona „Grbavica“.\nDetalji sahrane jednog od najvećih fudbalskih stručnjaka još uvijek se definišu, ali je planirano da povorka krene u 12 sati sa stadiona na kojem je Ivica Osim počeo da ispisuje fudbalsku historiju, pišu Nezavisne novine.\nIvica Osim preminuo je u 81. godini 1. maja u svom domu u Gracu, a nakon komemoracije i ispraćaja upričičenih na stadionu Šturma, tijelo je prošlog vikenda dopremljeno u Sarajevo.\nDirljivo / Navijači se na dostojanstven način opraštaju od Ivice Osima\nSahrana će biti obavljena 14. maja sa početkom u 15 sati, a istoga dana u Narodnom pozorištu biće održana i komemorativna sjednica. Dolazak u Sarajevo već su najavili brojni sportski velikani iz svih krajeva svijeta, pa čak i Japana gdje je Ivica Osim u svojstvu selektora te zemlje imao posljednji trenerski angažman.\nNavijači Željezničara, Sarajlije, ali i mnogobrojni namjernici proteklih dana posjećuju stadion „Grbavica“ kako bi se upisali u knjigu žalosti postavljenju povodom smrti Ivice Osima, te tako poslali posljednji pozdrav istinskoj legendi kluba iz "Doline Ćupova".\nTagovi: Ivica Osim In memoriam preminuo\n!/ Dan kad je Ivica Osim očitao fudbalsku lekciju susjedima: Ovaj govor bi neko naplatio\n1941-2022 / In memoriam, Ivica Osim: Detalji i fotografije iz života Štrausa s Grbavice


Sastanak o Ukrajini sredinom januara\nUkrajinski predsednik Petro Porošenko na konferenciji za novinare u Kijevu\nUkrajinski predsednik, koji je danas potpisao zakon o odbacivanju neutralnog statusa zemlje, razgovaraće 15. januara sa ruskim i liderima EU o okončanju sukoba u istočnoj Ukrajini\nUkrajinski predsednik Petro Porošenko saopštio je da će se 15. januara sastati sa ruskim predsednikom Vladimirom Putinom, nemačkom kancelarkom Angelom Merkel i francuskim predsednikom Fransoa Olandom u Astani, prestonici Kazahstana. Porošenko je takođe naveo da je sa američkim predsednikom Barakom Obamom razgovarao o mogućnosti da se pridruži razgovorima o okončanju nasilja u istočnoj Ukrajini.\nU sukobu je život izgubilo nekoliko hiljada ljudi, preko milion ih je izbeglo ili raseljeno. Situacija u ukrajinskom gradu Donjecku je, kako mnogi smatraju, na ivici humanitarne katastrofe. Uoči dočeka Nove godine stanovnici Donjecka stoje u redovima za humanitarnu pomoć, jer bi, kako mnogi kažu, bez pomoći umrli od gladi. Ulična prodavačica Ina se žali da joj ne dozvoljavaju da prodaje robu na ulici:\n"Nemamo para, nemamo šta da jedemo. Vlada bi trebalo da nam bar nekako pomogne. Ne dozvoljavaju da prodajemo stvari, a frižideri kod kuće su prazni."\nHumanitarnu pomoć poslao je Rinat Ahmetov, oligarh iz Donjecka, koji je morao da napusti svoj rodni grad i koji danas živi u Kijevu. On podržava novog ukrajinskog predsednika Petra Porošenka i njegov mirovni plan za Donbas. Njegova fondacija pomaže izbeglicama i šalje konvoje pomoći sa životnim namirnicama i medikamentima u regione koji žele da se otcepe.


Gori Stara planina,vatra se i dalje širi\nUkupno 55 vatrogasaca iz Pirota, Dimitrovgrada, Babušnice, Niša, Zaječara, Leskovca, Smedereva i Pančeva, sa 19 vozila, učestvuje u gašenju požara na Staroj planini koji je izbio juče oko 13 časova u mestu Vražja i zahvatio suvu travu i nisko rastinje.\nKako saopštavaju iz Sektora za vanredne situacije, u ovom požaru, koji je izbio na izuzezno nepristupačnom terenu, za sada nema ugroženog stanovništva, kao ni objekata.\n„Teren je veoma nepristupačan i planiramo da u gašenju angažujemo helikopter iz Srpsko-ruskog humanitarnog centra u Nišu, ali je problem što se onn koristi samo u letnjim mesevima“, kažu nza juGmediu vatrogasci sa lica mesta.\nStanovnici Stare planine mole za podršku i tvrde da požar danima gori, a oni su, kažu, nemoćni pred ovom silom.\nKoordinator Gradskog štaba za vanredne situacije Sreten Savov iz Pirota rekao je za juGmediu da, iako se požar proširio i na atar grada Pirota, za sada stanovništvo u pojedinim staroplaninskim selima nije ugroženo.\n“Vatra je na 15 do 20 kilometara od sela Dojkinci, od lokacija Arbinje i Tri Čuke. Požar se šir i ka selu Topli do”, kaže Savov.\nPrema njegovim rečima, požar je najverovatnije izazvan nepažnjom ljudi i da je izbio na bugarskoj strani.Vatrogasno-spasilački bataljon Pirot je na terenu, situacija se stalno prati, a ukoliko bude potrebno biće anagažovane i druge snage.\nNe isključujemo ni mogućnost angažovanja vazduhoplovnih snaga, a očekujemo i pomoć Republičkog štaba za vanredne situacije.\nVatra se i dalje širi”, rekao je Savov.\nIz Radio kluba Pirot su juče javili da žarište požara nalazi se sa bugarske strane Stare planine i upozorili da, u zavisnosti od vetra, lako može da se desi da se proširi i na naš deo Stare planine.


Oštra Luka novo žarište koronavirusa – Hercegovina.in\nOštra Luka novo žarište koronavirusa\nŽena (65), koja je jučer preminula od virusa korona, nije iz Banje Luke, već iz Prijedora, a liječila se u Klinici za infektologiju u Banjoj Luci.\nGradonačelnik Prijedora Milenko Đaković rekao je danas da je medicinska sestra koja živi u Prijedoru, a radi u Univerzitetskom kliničkom centru Banja Luka jedna od tri nove osobe zaražene virusom korona.\nOboljela je i kćerka vozača Hitne pomoći u Oštroj Luci, koji je također zaražen, a treći inficirani Covidom-19 je medicinski tehničar iz Doma zdravlja Oštra Luka.\nĐaković je na konfereciji za novinare u Prijedoru rekao da sada grad Prijedor ima osmoro zaraženih te upozorio na teško stanje u općini Oštra Luka, sa čijim su klasterom povezana tri poslednja zaražena Prijedorčanina.\n-Možemo definitivno reći da u Republici Srpskoj imamo jedno novo žarište, a to je područje općine Oštra Luka odakle dolazi više zaraženih osoba, a i nekoliko poslednjih oboljelih u Prijedoru povezano je s tim klasterom – naglasio je Đaković.\nU protekla 24 sata u Oštroj Luci zabilježen još jedan novi slučaj zaraze, te je u toj maloj općini za sada osam pozitivnih za koronavirus.\nPrethodni članakTrećini bh žitelja prekršena ljudska prava u doba pandemije\nSljedeći članakPremijer liga BiH: Više ništa neće biti kao prije… Zaista?


BiH mora da se dogovori o ruti – BiGportal.ba\nBiH mora da se dogovori o ruti\nSrbija je spremna da gradi autoput Beogad – Sarajevo i već je urađena studija izvodljivosti, ali BiH mora da se dogovori o ruti na njenom teritoriju, izjavila je u srijedu potpredsjednica srpske vlade i ministarka građevinarstva Zorana Mihajlović.\nKako prenose beogradski mediji, Mihajlovićeva je rekla da je od samog početka Srbija potpuno spremna da gradi autoput prema Sarajevu i to je dogovoreno kada je bila zajednička sjednica Savjeta ministara BiH i Vlade Srbije.\n“Sa srpske strane postoji čak i studija izvodljivosti i tačno se zna koja će ruta biti, ali još nije jasna ruta kroz BiH. Tu mora da postoji dogovor unutar BiH i na taj dogovor ne može da utječe Srbija”, kazala je Mihajlovićeva.\nOna je kazala da BiH nije potpisala Sporazum o transportnoj zajednici i da još nije obezbijedila svu dokumentaciju za projekt izgradnje mosta Ljubovija – Bratunac.\n“Može se dogoditi da imamo most, a da ne može da se koristi jer BiH nije završila dokumentaciju”, naglasila je Mihajlović.


SportDC - Vesti - Međunarodna košarka - Partizan evroligaš?\nSreda, 12.08.2020 08:51\nOdluku o posljednjem učesniku Evrolige za narednu sezonu putem specijalne pozivnice, već mjesecima strpljivo čeka nekoliko klubova. Među njima i Partizan, koji je uložio prilično energije i vremena u kampanju povratka u elitno društvo, pišu beogradske NOVOSTI:\nDanas je "dan D", s obzirom na to da je najavljeno da će kancelarija u Barseloni 27. juna objelodaniti kome dodjeljuje takozvanu "vajld" kartu.\nViše ruskih izvora objavilo je da će pozivnicu dobiti Zenit iz Sankt Peterburga, što se poklapa sa logikom evroligaških čelnika. Naime, uveliko se pominje da će u sponzorski tim Evrolige ući ruska kompanija "Gasprom".\nPartizanovi aduti su tradicija, rezultati u prošlosti i navijači, u "minus" koloni su finansije i atraktivnost tržišta, takođe u bliskoj vezi sa novcem. U današnje vrijeme, zna se ko najčešće pobjeđuje u meču finansijskih i sportskim motiva, navode Večerenje novosti.


Posjeta planirana za mart\nAKTUELNO Dodik: Za BiH i Đukanovića je najbolje da se odgodi njegova posjeta\nČlan Predsjedništva BiH Milorad Dodik smatra da bi i za BiH i za crnogorskog predsjednika Milu Đukanovića bilo najbolje da se odgodi njegova zvanična posjeta našoj zemlji, koja je planirana za početak marta.\nDodik je dodao da je crnogorska politika "antisrpska" još od priznanja samoproglašenog Kosova.\n- Niko nije protiv toga da Đukanović dođe u BiH, ali postavlja se moralno i političko pitanje - kako neki Srbin može dozvoliti da mu se pruži prilika da, dok tamo naši ljudi protestuju, on dođe u Sarajevo i objašnjava šta on hoće, jer je riječ o istom vjerujućem narodu i ovdje je bilo mnogo solidarnosti prema litijama u Crnoj Gori - rekao je Dodik.\nPodsjećamo, u Narodnoj skupštini je 21. februara zaprimljen Dodikov zahtjev za sazivanje posebne sjednice parlamenta tog bh. entiteta o pokretanju vitalnog interesa RS-a na dvije odluke usvojene u Predsjedništvu BiH.\n25.02.2020 u 07:21\n24.02.2020 u 09:50


"Moj kiosk" i "Vujić voda" uz FSS – Sport ONLINE\n"Moj kiosk" i "Vujić voda" uz FSS\n05/10/2016 Radio Sport Domaći fudbal, Fudbal 0\nSTARA PAZOVA – Fudbalski savez Srbije (FSS) potpisao je danas sponzorske ugovore sa kompanijama „Moj kiosk grupa“ i „Vujić voda“.\nSvečanom ceremoniju u Kući fudbala u Staroj Pazovi prisustvovali su generalni sekretar FS S Nebojša Ivković i direktor za korporativnu bezbednost „Moj kiosk grupa“ Saša Bajčetić, odnosno direktor „Vujić vode“ Vidoje Vujić\n„Ovo je značajan dan za Fudbalski savez Srbije, jer u naš sponzorski tim ulaze reprezentativni igrači, ugledne firme i srpski brendovi. Reč je o liderima u svojim oblastima poslovanja, kompanijama koje su se na tržištu već dokazale kvalitetom proizvoda i usluga i profesionalnim pristupom u radu. Upravo zato, verujemo da će naša saradnja imati zajednički interes, kako za razvoj sporta i prosperitet fudbala, tako i za reprezentativnu promociju i još kvalitetnije pozicioniranje naših novih poslovnih saradnika i prijatelja“, izjavio je Ivković.\n„Moj Kiosk grupa“ je poslovni sistem, koji se sa 3.500 zaposlenih svrstava u prvih pet privatnih kompanija po broju zaposlenih u Srbiji, dok je „Vujić voda“ pogon za flaširanje malomineralne vode koji je počeo sa radom 2003. godine u okviru poslovnog sistema „Vujić Valjevo“.\n„Crveni đavoli” vrede bogovski\nUSPEH MLADE TENISERKE: Zlatko doneo Dejani titulu!


SABOR "ROMANIJA" OKUPIO TRIDESETAK GRUPA IZVORNE SRPSKE PJESME | SRNA\nSABOR "ROMANIJA" OKUPIO TRIDESETAK GRUPA IZVORNE SRPSKE PJESME\nSOKOLAC, 17. OKTOBRA /SRNA/ - Tridesetak pjevačkih grupa, guslara i nazdravičara iz Republike Srpske i Srbije nastupilo je danas na Na Četvrtom saboru srpskog izvornog pjevanja "Romanija" danas na Sokocu, koji je održan uz sve mjere zaštite od širenja virusa korona.\nSabor revijalnog karaktera održan je u etno restoranu "Kum" u okviru projekta Udruženja "Sveti Sava" sa Pala, u partnerstvu sa sokolačkim Kulturno-umjetničkim društvom "Zavičaj".\nAutor i koordinator ovog projekta Nedeljko Žugić rekao je novinarima da je sličan projekat realizovao i u Zemunu, te da je prioritet sačuvati staru izvornu srpsku pjesmu sa prepjevima, upjevima i natpjevavanjima, prepoznatljivim za svaki kraj u kome nastaju i po čemu se razlikuje romanijska, starogorska, šumadijska ili kajda iz Sarajevskog polja.\nŽugić je izrazio zadovoljstvo što je, sarađujući sa izvornim pjevačkim grupama iz svih krajeva Srpske i Srbije, uspio otrgnuti od zaborava staru srpsku izvornu pjesmu i sve to promovisati na prvoj internet televiziji "LJudi govore", čiji je osnivač.\nNadežda Zlatić, koja godinama vodi "Dragačevski vez" iz Lučana, zadovoljna je što dolazi kod prijatelja u Republiku Srpsku, što se podmlađuju novim članovima i što je sa njima djevojka, budući doktor etnomuzikolog koja godinama prati njihovo nastojanje da sačuvaju izvornu pjesmu i narodne običaje.\nIzvorna grupa Guslarskog društva "Rade Jamina" iz Višegrada predstavila se pjesmom svog kraja, ali, kako kažu, njeguju i romanijsku, drinsku i pjesmu sarajevskog polja.\nGuslar Petronije Čolaković nastupio je sa predsjednikom sokolačkog Guslarskog društva "Romanija" Milovanom Radovićem, a predstavili su se guslarskom i izvornom narodnom pjesmom na poziv KUD-a "Zavičaj".\nPotpredsjednik sokolačkog KUD-a "Zavičaj" Slobodan Komlenović rekao je da se pribojavao da ove godine zbog pandemije virusa korona Sabor neće biti održan, te je zahvalio Ministarstvu spoljnih poslova Srbije, odnosno Upravi za saradnju sa dijasporom i Srbima u regionu, koje je pomoglo održavanje ove manifestacije sa 2.480 KM i Žugiću.\nOn je podsjetio da je "Zavičaj" bio organizator prethodna tri Sabora izvornog srpskog pjevanja na Sokocu i da članovi ovog KUD-a više od tri godine njeguju izvornu pjesmu, narode običaje i tradiciju Glasinačko-romanijskog kraja, nastupajući na svim saborima i skupovima u Srpskoj i Srbiji, odakle donose nagrade i priznanja.\nNa Četvrtom saboru srpskog izvornog pjevanja "Romanija" povelje za očuvanje srpskog izvornog pjevanja dodijeljene su Milji Dramičanin i nazdravičaru Dragoljubu Stojanoviću.


Bjelopoljska partija podržava ideju formiranja Rožajske partije\nPodrška osnivanju lokalne političke partije u Rožajama predstavlja saopštenje za javnost Bjelopoljske partije. Dostavljeno saopštenje Espona integralno prenosi.\n„Otkazi“, umjesto srećna Nova godina\nNa budžetu Opštine Berane sa javnim ustanovama i preduzećima čiji je osnivač nalazi se 597 zaposlenih. To je podatak koji je Agenciji MINA saopštio Dragoslav Šćekić - predsjednik Opštine Berane.\nOn je u izjavi za Agenciju saopštio, između ostalog, da „kada je u pitanju optimalni broj zaposlenih, na osnovu analize koja je rađena po opštinama i u skladu sa preporukom međunarodnih eksperata da na hiljadu stanovnika treba da bude četiri službenika, u Opštini Berane „bi trebalo da bude zaposleno 150 službenika, plus rukovodeći kadar“.\nOpština Bijelo Polje poreski dug u vrijednosti 4,7 miliona eura platiće državi sa 10 poslovnih prostora i zemljištem površine 6.071 kvadratni metar u tom gradu, objavila je Vlada, prenosi Portal Analitika.\nZavršen 18. Memorijalni uspon na Hajlu\nU organizaciji Planinarsko skijaškog kluba Hajla i Turističke organizacije Rožaje uz tehničku podršku Snowboard kluba Jump pod pokroviteljstvim Opštine Rožaje, završen je 18. Memorijlni uspon na Hajlu.\nZahtjev: Odmah zakazati sjednicu SO Pljevlja\nKlubovi odbornika Demokratskog fronta (DF), Socijalističke narodne partije (SNP) i Pokreta za Pljevlja zatražili su od predsjednika SO Pljevlja i Predsjednika opštine hitno zakazivanje sjednice SO sa samo jednom temom dnevnog reda - „Ekološka situacija u Pljevljima“. Kako je istaknuto, zahtjev za hitnim održavanjem sjednice SO potpisalo je 17 odbornika, objavio je PVPortal.\nU Beranama, Pljevljima i Podgorici doček Pravoslavne nove godine\nDoček Pravoslavne nove godine u Crnoj Gori organizuje se noćas u Glavnom gradu, Podgorici i dvije opštine na sjeveru države, u Beranama i Pljevljima.\nKako je najavljeno iz lokalne Turističke organizacije, koja je i organizator manifestacije, doček u Beranama će početi večeras u 21 sat, gdje će nastupiti rok bend sa izvođačima Petrom Devićem i Aleksandrom Spasojević, kao i pop sastav Fantastik bend sa pjevačicom Danijelom Trkuljom.\nDPS vodi sebičnu politiku\nBijelo Polje: Otvoreno porodilište\nSedma sjednica SO Berane predstavlja pravu sliku vladajuće koalicije\nKolašin: Invalidi rada sa sjevera dogovaraju protest\nPljevlja: Rekordno zagađenje vazduha


Budžet Opštine Herceg Novi za narednu godinu skoro 16 miliona\nBudžet Opštine Herceg Novi za narednu godinu skoro 16 miliona 0 Podijeli Podijeli na facebook Podijeli na twitter Podijeli na viber Pošalji na mail\nBudžet Opštine Herceg Novi za narednu godinu projektovan je na 15,98 miliona eura, što je 2,8 miliona manje u odnosu na prvobitno planirani ovogodišnji.\nBudžet za narednu godinu je 1,8 miliona manji u odnosu na prvobitno planirani za prošlu godinu.\nOvakva projekcija je, bez sumnje, posljedica krize izazavne pandemijom, zbog koje je teško ostvariti prihode, a sigurno i smanjiti troškve i postići uravnotežen budžet, prenosi Radio Jadran.\nNacrt budžeta Opštine Herceg Novi za narednu godinu nalazi se na javnoj raspravi do 11. decembra.\nPrema tom dokumentu operativni budžet planiran je na iznos od 12,13 milona eura.\nKapitalni budžet iznosi 3,85 miliona eura, pa je tako lokalna uprava planirala da uloži u lokalne puteve 800 hiljada eura, rasvjetu 150 hiljada, planove, vodovodnu i kanalizacionu mrežu 880 hiljada, za građevinske objekte – autobusku stanicu, gradsku pijacu, spomen obilježja i kapele 1,49 miliona, a projekte kancelarije za međunarodnu saradnju 250 hiljada eura.\nNajviše sredstava trebalo bi da bude obezbijeđeno iz sopstvenih prihoda, 10,6 miliona eura, dobijenih kredita 2,8 miliona, ustupljenih prihoda 1,9 miliona, prodaje imovine i prihoda od zakupa 500 hiljada.\nPrenijeta sredstva iz prošle godine iznose 50 hiljada eura.\nUkupan iznos naknada projektovan je na 2,2 miliona eura, dok su ostali opštinski prihodi projektovani na 690 hiljada eura.\nPrihodi od valorizacije nepokretne imovine planirani su na 500 hiljada eura, dok je od kapitalnih donacija i prihoda od međunarodnih fondova za projekte lokalne uprave planirano 700 hiljada eura.\nTransferi institucijama, pojedincima, nevladinom i javnom sektoru projektovani su na 1,5 miliona eura, dok je za otplatu obaveza iz prethodnih godina predviđeno 1,4 miliona eura.


GS najoštrije osuđuje zahtjev Dragana Čovića za teritorijalnim preustrojem Bosne i Hercegovine i suštinski uvođenje trećeg entiteta | Gradjanski savez\nGS najoštrije osuđuje zahtjev Dragana Čovića za teritorijalnim preustrojem Bosne i Hercegovine i suštinski uvođenje trećeg entiteta\nGrađanski savez želi ovim putem najoštrije osuditi zahtjev Dragana Čovića za teritorijalnim preustrojem Bosne i Hercegovine i suštinski uvođenje trećeg entiteta. Sada nema nikakve sumnje u koordinaciju politike koju vodi osovina zla Dragan Čović-Milorad Dodik, čiji je cilj konačna i formalna podjela Bosne i Hercegovine.\nZahtjev Dragana Čovića upućen Vijeću za implementaciju mira da podrži uvođenje trećeg entiteta, u trenutku kada režim Milorada Dodika zakazuje referendum, predstavlja posljednji korak u oživljavanju sporazuma Radovan Karadžić-Mate Boban.\nSa žaljenjem moramo konstatovati da su njihovi koalicioni partneri iz SDA i ostatka vladajuće koalicije sve ovo vrijeme omogućavali i saučestvovali u ovakvom razvoju situacije. Njih očito ne zanima Bosna i Hercegovina nego „prosperitetna kontrola“ nad Bošnjacima i dijelom teritorije naše zemlje. Takvo što mogli su uraditi upravo oni lideri i političari u dijelu vladajuće koalicije koji nisu sa ovom zemljom podijelili ništa u najtežem periodu u njenoj istoriji.\nZapanjujuće je da upravo u trenutku kada se naša zemlja suočava sa prijetnjama po suverenitet bez presedana od kraja rata naovamo, SDA i ostatak vladajuće koalicije prave kapitulantske uzmake u vidu tzv. mehanizma koordinacije i smanjenja Oružanih snaga BiH. Institucionalizacija dominacije matematičke manjine i puzajuća demilitarizacija našu zemlju po prvi put u njenoj modernoj istoriji ostavljaju bez ikakvih mogućnosti za ono što slijedi, a to su otvoreni nasrtaji na njen suverenitet i teritorijalni integritet.\nMi u GS-u nemamo dilema o tome koja je Čovićeva i Dodikova vizija Bosne i Hercegovine. Međutim, SDA-ovo i njihovog koalicionog partnera, pregovaranje i popuštanje njihovim politikama sada već počinje da izgleda kao petokolonaško ponašanje. Stoga, Građanski savez želi još jednom pozvati sve naše sugrađane, patriote, sve Bosance i Hercegovce koji ovu zemlju vole bez ostatka da nam se pridruže u jedinstvenom frontu za odbranu naše zemlje od povampirenih karadžić-bobanovskih planova o njenoj podjeli.


Nigerijski fudbaleri priznali da nakon Vučićevog govora u poluvremenu nisu mogli da se sastave u nastavku utakmice - Njuz.netNjuz.net\nFudbaleri NIgerije se u drugom delu pitali da li je Marko Đurić ispoštovao proceduru\nLONDON, 28. mart 2018, (Njuz) – Fudbaleri Nigerije otkrili su jutros da je na njih katastrofalno delovalo obraćanje predsednika Srbije Aleksandra Vučuća u poluvremenu prijateljske uzakmice sa Srbijom, saznaje Njuz.\nOni kažu da su umesto dogovora o taktici u nastavku meča, celu pauzu iskoristili da slušaju Vučića i da su im tokom celog drugog poluvremena odzvanjale Vučićeve reči.\n– Svaki put kad bih dobio loptu, pomislio bih da li Vučić stvarno ima dokumenta koja pokazuju da Marko Đurić nije prekršio nikakvu proceduru kada je ušao na Kosovo – izjavio je kapiten Nigerije Džon Obi Mikel.\nNjegov saigrač Aleks Ivobi kaže da posle Vučićevog govora skoro da nije više znao ni na koju stranu treba da napada.\n– Celo drugo poluvreme sam se pitao zašto su pojedini sprski mediji, kako Vučić kaže, govorili o tome kako je neko nešto hteo da izazove i žrtvovao Marka Đurića – navodi ovaj nigerijski fudbaler.\nKako nezvanično saznajemo, Fudbalski savez Srbije nakon sinoćne pobede od 2:0, ozbiljno razmatra da u poluvremenu svake utakmice na Mundijalu protivničkim igračima pušta Vučićevo obraćanje.\nTagovi: Aleksandar Vučić, Govor, nigerija, Utakmica\nvoya montoya 28/03/2018 u 11:43\nSistem koji ovako pobedjuje,poput FSS ne treba menjati…!!1 Eto,i oni promenili kapitena…Krstajica za mandatara…??!!\nVaske 28/03/2018 u 11:47\nIsto, samo malo drugacija :-) http://www.bizlife.rs/aktuelno/vesti-dana/kako-su-fudbaleri-izvsili-naredjenje-vrhovnog-komandanta/


Mondo\t06.08.2018 19:25\nBratislava, avgust 2017. godine.\nFinale Eurobasketa za juniore: Srbija - Španija 74:62.\n"Orlići" rođeni 1999. i kasnije, koje sa klupe predvodi selektor Vladimir Jovanović, osvojili su treće evropsko zlato za Srbiju u ovom uzrastu, a za najkorisnijeg igrača turnira proglašen je naš reprezentativac Nikola Mišković.\nRiga, avgust 2018. godine.\nFinale Eurobasketa za juniore: Srbija - Letonija 99:90.\n"Orlići" rođeni 2000. i kasnije, koje sa klupe predvodi selektor Aleksandar Bućan, osvojili su četvrto evropsko zlato za Srbiju u ovom uzrastu, a za najkorisnijeg igrača turnira proglašen je naš reprezentativac Marko Pecarski.\nKako FIBA od 2004. organizuje evropska prvenstva za mlađe kategorije svake godine, a ne svake prestupne, ostatak zlatne generacije juniora iz Bratislave morao je da brani tron već ovog leta u Rigi. Vremena za traženje novih lidera kraj terena i na njemu nije bilo, a još manje je bilo prostora za greške, što uspehu koji su naši momci ostvarili ove nedelje uveče pred 10.000 navijača na strani domaće selekcije... samo dodaje na snazi.\nJovanovića je zamenio Bućan, Miškovića je zamenio Pecarski, ali Srbiju nije zamenio niko: naši juniori vratili su u Beograd četvrto evropsko zlato, a deseto računajući i sve prethodne nastupa od 1964. do danas.\nAli, jedno ime izdvojilo se u fantastičnom timskom nastupu Srbije, ekipe sastavljene od velikih boraca i još većih prijatelja van parketa, koji su sami među sobom prepoznali ko je lider i koga treba pratiti. Bio je to maestralni Marko Pecarski, igrač Partizana rođen 12. februara 2000. godine i sin nekad proslavljenog i trofejnog asa crno-belih, Miroslava Pecarskog.\nGradeći svoj autentični košarkaški put noseći pritom dres sa poznatim prezimenom na leđima, ovaj 208 centimetara visoki momak iz Beograda jednostavno je "oduvao" konkurenciju na upravo završenom Eurobasketu 2018 i, nakon što je vodio ekipu kroz dramatično finale ka pobedi i odbrani titule, bio zasluženo nagrađen MVP trofejom.\nIako nije imao lošu utakmicu na turniru, koji je za Srbiju počeo porazom od Litvanije, pobedama nad Britanijom i Crnom Gorom u grupi, pa eliminacijama Ukrajine, Nemačke i Francuske na putu ka ultimativnom izazovu - domaćinu prvenstva u finalu, Pecarski je najbolje sačuvao za kraj i Letoncima spustio 34 poena u obruče sa kojih je pritom skinuo 13 skokova!\nUbacio je 11 od 16 šuteva za dva, 9 od 12 sa linije penala i bio hrabar i nepogrešiv kada se lomio rezultat, a kada je našem timu bio potreban neko ko će doneti sigurne poene i zaustaviti nalet protivnika.\nPecarski samo dva puta nije zabeležio dabl-dabl učinak, s tim da mu je on oba puta izmakao za jedan skok. On će kući vratiti zlato, MVP trofej i prosek od 24,7 poena, 11 skokova i 2,3 asistencije po meču uz impresivne procente šuta: 48/62 (77,4% za jedan), 52/91 (57,1% za dva) i 7/16 (43,8% za tri).\nS njim na parketu, Bućan je u sedam mečeva dobio 87 poena razlike, odnosno 12,4 poena u plusu po utakmici (!?) što, verovatno, najbolje pokazuje kakav uticaj na igru ovog tima ima Pecarski mlađi. On je pre godinu dana u Bratislavi, doduše sa drugačijom ulogom i manjom minutažom, beležio prosečno 12,6 poena, 8,3 skoka i 0,7 asistencija.